title: Byla T-188/16: 2019 m. gruodžio 17 d. Bendrojo Teismo nutartis byloje repowermap.org/EUIPO – Repower (REPOWER) (Europos Sąjungos prekių ženklas – Registracijos pripažinimo negaliojančia procedūra – Europos Sąjungoje galiojanti tarptautinė registracija – Žodinis prekių ženklas REPOWER – Skundžiamo sprendimo panaikinimas – Ginčo dalyko išnykimas – Pagrindo priimti sprendimą nebuvimas)

text:
               24.2.2020

               LT

               Europos Sąjungos oficialusis leidinys

               C 61/37

      2019 m. gruodžio 17 d. Bendrojo Teismo nutartis byloje repowermap.org/EUIPO – Repower (REPOWER)
      (Byla T-188/16) (1)

      (Europos Sąjungos prekių ženklas - Registracijos pripažinimo negaliojančia procedūra - Europos Sąjungoje galiojanti tarptautinė registracija - Žodinis prekių ženklas REPOWER - Skundžiamo sprendimo panaikinimas - Ginčo dalyko išnykimas - Pagrindo priimti sprendimą nebuvimas)
      (2020/C 61/46)
      Proceso kalba: prancūzų

         Šalys

         Ieškovė: repowermap.org (Bernas, Šveicarija), atstovaujama advokato P. González Bueno Catalán de Ocón

         Atsakovė: Europos Sąjungos intelektinės nuosavybės tarnyba, atstovaujama J. Crespo Carrillo

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Repower AG (Brusio, Šveicarija), atstovaujama advokatų R. Kunz-Hallstein ir H. P. Kunz-Hallstein

         Dalykas

      Ieškinys dėl 2016 m. vasario 8 d. EUIPO penktosios apeliacinės tarybos sprendimo (byla R 2311/2014-5), susijusio su registracijos pripažinimo negaliojančia procedūra tarp repowermap.org ir Repower.

         Rezoliucinė dalis

                  1.

                     Nebereikia priimti sprendimo dėl ieškinio.

                  2.

                     Priteisti iš Europos Sąjungos intelektinės nuosavybės tarnybos (EUIPO) bylinėjimosi išlaidas.

         (1)  OL C 222, 2016 6 20.


title: Byla T-394/18: 2019 m. gruodžio 16 d. Bendrojo Teismo nutartis byloje Kipper/Komisija (Nuo Komisijos nepriklausomas (laisvai samdomas) paslaugų teikėjas – Prašymas leisti pasinaudoti socialinėmis paslaugomis, kurios suteiktos B kategorijos pareigūnams – Kompetencijos nebuvimas)

text:
               24.2.2020

               LT

               Europos Sąjungos oficialusis leidinys

               C 61/38

      2019 m. gruodžio 16 d. Bendrojo Teismo nutartis byloje Kipper/Komisija
      (Byla T-394/18)
      (Nuo Komisijos nepriklausomas (laisvai samdomas) paslaugų teikėjas - Prašymas leisti pasinaudoti socialinėmis paslaugomis, kurios suteiktos B kategorijos pareigūnams - Kompetencijos nebuvimas)
      (2020/C 61/47)
      Proceso kalba: vokiečių

         Šalys

         Ieškovas: Michael Kipper (Rėmichas, Liuksemburgas), atstovaujamas advokato H-J. Dupré

         Atsakovė: Europos Komisija, atstovaujama B. Mongin ir T. Bohr

         Dalykas

      Prašymas leisti pasinaudoti socialinėmis paslaugomis, kurios suteiktos B kategorijos pareigūnams

         Rezoliucinė dalis

                  1.

                     Atmesti ieškinį kaip pateiktą teismui, neturinčiam jurisdikcijos jo nagrinėti.

                  2.

                     Priteisti iš Michael Kipper bylinėjimosi išlaidas.


title: Byla T-756/18: 2019 m. gruodžio 17 d. Bendrojo Teismo nutartis byloje AG/Europolas (Ieškinys dėl panaikinimo – Viešoji tarnyba – Sprendimas (ES) 2015/1889 dėl Europolo pensijų fondo likvidavimo – Ikiteisminės procedūros pažeidimai – Nepriimtinumas)

text:
               24.2.2020

               LT

               Europos Sąjungos oficialusis leidinys

               C 61/38

      2019 m. gruodžio 17 d. Bendrojo Teismo nutartis byloje AG/Europolas
      (Byla T-756/18) (1)

      (Ieškinys dėl panaikinimo - Viešoji tarnyba - Sprendimas (ES) 2015/1889 dėl Europolo pensijų fondo likvidavimo - Ikiteisminės procedūros pažeidimai - Nepriimtinumas)
      (2020/C 61/48)
      Proceso kalba: vokiečių

         Šalys

         Ieškovas: AG, atstovaujamas advokatės C. Abrar

         Atsakovė: Europos Sąjungos teisėsaugos bendradarbiavimo agentūra (Europolas)

         Dalykas

      SESV 270 straipsniu grindžiamas prašymas panaikinti Europolo implicitinį sprendimą atmesti jo 2018 m. liepos 2 d. skundą dėl Europolo implicitinio atsisakymo priimti motyvuotą sprendimą dėl ieškovo teisių nepriklausomame laikinajame pensijų fonde, įsteigtame pagal Europolo darbuotojams taikomus Europolo tarnybos nuostatų 6 priedo 37 straipsnį.

         Rezoliucinė dalis

                  1.

                     Atmesti ieškinį.

                  2.

                     Nebereikia priimti sprendimo dėl Europos Sąjungos Tarybos prašymo leisti įstoti į bylą.

                  3.

                     AG ir Europos Sąjungos teisėsaugos bendradarbiavimo agentūra (Europolas) padengia savo bylinėjimosi išlaidas.

                  4.

                     Taryba padengia savo pačios bylinėjimosi išlaidas, susijusias su jos prašymu leisti įstoti į bylą.

         (1)  OL C 93, 2019 3 11.


title: Byla T-763/18: 2019 m. gruodžio 18 d. Bendrojo Teismo nutartis byloje Lazarus Szolgáltató és Kereskedelmi/Komisija (Ieškinys dėl panaikinimo – Valstybės pagalba – Vengrijos suteikta tariamai neteisėta pagalba neįgalius darbuotojus įdarbinusioms įmonėms – Tariami Komisijos sprendimai, kuriais pagalbos priemonė pripažinta suderinama su vidaus rinka – Ieškinio pareiškimo terminas – Eigos pradžia – Sužinojimas – Įrodymas – Rūpestingumo pareiga – Aktas, dėl kurio negalima pareikšti ieškinio – Nepriimtinumas)

text:
               24.2.2020

               LT

               Europos Sąjungos oficialusis leidinys

               C 61/39

      2019 m. gruodžio 18 d. Bendrojo Teismo nutartis byloje Lazarus Szolgáltató és Kereskedelmi/Komisija
      (Byla T-763/18) (1)

      (Ieškinys dėl panaikinimo - Valstybės pagalba - Vengrijos suteikta tariamai neteisėta pagalba neįgalius darbuotojus įdarbinusioms įmonėms - Tariami Komisijos sprendimai, kuriais pagalbos priemonė pripažinta suderinama su vidaus rinka - Ieškinio pareiškimo terminas - Eigos pradžia - Sužinojimas - Įrodymas - Rūpestingumo pareiga - Aktas, dėl kurio negalima pareikšti ieškinio - Nepriimtinumas)
      (2020/C 61/49)
      Proceso kalba: vengrų

         Šalys

         Ieškovė: Lazarus Szolgáltató és Kereskedelmi Kft. (Lazarus Kft.) (Bėkėšas, Vengrija), atstovaujama advokato L. Szabó

         Atsakovė: Europos Komisija, atstovaujama V. Bottka ir C. Georgieva-Kecsmar

         Dalykas

      Pagal SESV 263 straipsnį pateiktas prašymas panaikinti sprendimus, kuriuos Komisija tariamai priėmė dėl, pirma, skundo SA. 29432 – CP 290/2009 – Vengrija – Tariamai neteisėta pagalba įdarbinant neįgalius darbuotojus dėl diskriminacinio teisės aktų pobūdžio ir, antra, skundo SA. 45498 (FC/2016) – OPS Újpest-lift Kft. skundas dėl valstybės pagalbos, suteiktos įmonėms, 2006–2012 metais įdarbinusioms neįgalius darbuotojus.

         Rezoliucinė dalis

                  1.

                     Atmesti ieškinį.

                  2.

                     Priteisti iš Lazarus Szolgáltató és Kereskedelmi Kft. (Lazarus Kft.) bylinėjimosi išlaidas.

         (1)  OL C 103, 2019 3 18.


title: Byla T-12/19: 2019 m. gruodžio 18 d. Bendrojo Teismo nutartis byloje Nowhere/EUIPO – Junguo Ye (APE TEES) (Europos Sąjungos prekių ženklas – Ginčijamo sprendimo atšaukimas – Ginčo dalyko išnykimas – Pagrindo priimti sprendimą nebuvimas)

text:
               24.2.2020

               LT

               Europos Sąjungos oficialusis leidinys

               C 61/40

      2019 m. gruodžio 18 d. Bendrojo Teismo nutartis byloje Nowhere/EUIPO – Junguo Ye (APE TEES)
      (Byla T-12/19) (1)

      (Europos Sąjungos prekių ženklas - Ginčijamo sprendimo atšaukimas - Ginčo dalyko išnykimas - Pagrindo priimti sprendimą nebuvimas)
      (2020/C 61/50)
      Proceso kalba: anglų

         Šalys

         Ieškovė: Nowhere Co. Ltd (Tokijas, Japonija), atstovaujama advokato A. Norris

         Atsakovė: Europos Sąjungos intelektinės nuosavybės tarnyba (EUIPO), atstovaujama P. Sipos ir H. O’Neill

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Junguo Ye (Elčė, Ispanija)

         Dalykas

      Ieškinys dėl 2018 m. spalio 8 d. EUIPO antrosios apeliacinės tarybos sprendimo (byla R 2474/2017-2), susijusio su protesto procedūra tarp Nowhere ir J. Ye.

         Rezoliucinė dalis

                  1.

                     Nebėra pagrindo priimti sprendimą dėl ieškinio.

                  2.

                     Priteisti iš Europos Sąjungos intelektinės nuosavybės tarnybos (EUIPO) bylinėjimosi išlaidas.

         (1)  OL C 72, 2019 2 25.


title: Byla T-66/19: 2019 m. gruodžio 10 d. Bendrojo Teismo nutartis byloje Vlaamse Gemeenschap ir Vlaams Gewest/Parlamentas ir Taryba (Ieškinys dėl panaikinimo – Vidaus rinka – Pagrindinės laisvės – Reglamentas (ES) 2018/1724 – Bendrųjų skaitmeninių vartų, skirtų suteikti prieigai prie informacijos, procedūrų ir pagalbos bei problemų sprendimo paslaugų, sukūrimas – Subvalstybinio lygmens institucija – Locus standi – Konkreti sąsaja – Nepriimtinumas)

text:
               24.2.2020

               LT

               Europos Sąjungos oficialusis leidinys

               C 61/40

      2019 m. gruodžio 10 d. Bendrojo Teismo nutartis byloje Vlaamse Gemeenschap ir Vlaams Gewest/Parlamentas ir Taryba
      (Byla T-66/19) (1)

      (Ieškinys dėl panaikinimo - Vidaus rinka - Pagrindinės laisvės - Reglamentas (ES) 2018/1724 - Bendrųjų skaitmeninių vartų, skirtų suteikti prieigai prie informacijos, procedūrų ir pagalbos bei problemų sprendimo paslaugų, sukūrimas - Subvalstybinio lygmens institucija - Locus standi - Konkreti sąsaja - Nepriimtinumas)
      (2020/C 61/51)
      Proceso kalba: nyderlandų

         Šalys

         Ieškovai: Vlaamse Gemeenschap (Belgija) ir Vlaams Gewest (Belgija), atstovaujama advokatų T. Eyskens, N. Bonbled ir P. Geysens

         Atsakovai: Europos Parlamentas, atstovaujamas I. McDowell, R. van de Westelaken ir M. Peternel, ir Europos Sąjungos Taryba, atstovaujama K. Michoel ir O. Segnana

         Dalykas

      SESV 263 straipsniu grindžiamas prašymas panaikinti 2018 m. spalio 2 d. Europos Parlamento ir Tarybos reglamentą (ES) 2018/1724, kuriuo sukuriami bendrieji skaitmeniniai vartai, skirti suteikti prieig[ai] prie informacijos, procedūrų ir pagalbos bei problemų sprendimo paslaugų, ir kuriuo iš dalies keičiamas Reglamentas (ES) Nr. 1024/2012 (OL L 295, 2018, p. 1).

         Rezoliucinė dalis

                  1.

                     Atmesti ieškinį kaip nepriimtiną.

                  2.

                     Nereikia priimti sprendimo dėl Europos Komisijos prašymo leisti įstoti į bylą.

                  3.

                     Vlaamse Gemeenschap ir Vlaamse Gewest padengia savo, Europos Parlamento ir Europos Sąjungos Tarybos patirtas bylinėjimosi išlaidas.

                  4.

                     Komisija padengia savo bylinėjimosi išlaidas, susijusias su prašymu leisti įstoti į bylą.

         (1)  OL C 122, 2019 4 1.


title: Byla T-74/19: 2019 m. gruodžio 19 d. Bendrojo Teismo nutartis byloje DK Company/EUIPO – Hunter Boot (DENIM HUNTER) (Europos Sąjungos prekių ženklas – Protesto procedūra – Vaizdinio Europos Sąjungos prekių ženklo DENIM HUNTER paraiška – Ginčijamo sprendimo atšaukimas – Ginčo dalyko išnykimas – Pagrindo priimti sprendimą nebuvimas)

text:
               24.2.2020

               LT

               Europos Sąjungos oficialusis leidinys

               C 61/41

      2019 m. gruodžio 19 d. Bendrojo Teismo nutartis byloje DK Company/EUIPO – Hunter Boot (DENIM HUNTER)
      (Byla T-74/19) (1)

      (Europos Sąjungos prekių ženklas - Protesto procedūra - Vaizdinio Europos Sąjungos prekių ženklo DENIM HUNTER paraiška - Ginčijamo sprendimo atšaukimas - Ginčo dalyko išnykimas - Pagrindo priimti sprendimą nebuvimas)
      (2020/C 61/52)
      Proceso kalba: anglų

         Šalys

         Ieškovė: DK Company A/S (Ikastas, Danija), atstovaujama advokato S. Hansen

         Atsakovė: Europos Sąjungos intelektinės nuosavybės tarnyba (EUIPO), atstovaujama E. Markakis

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Hunter Boot (Edinburgas, Jungtinė Karalystė)

         Dalykas

      Ieškinys dėl 2018 m. lapkričio 16 d. EUIPO antrosios apeliacinės tarybos sprendimo (byla R 849/2018-2), susijusio su protesto procedūra tarp Hunter Boot ir DK Company.

         Rezoliucinė dalis

                  1.

                     Nebėra pagrindo priimti sprendimą dėl ieškinio.

                  2.

                     Priteisti iš Europos Sąjungos intelektinės nuosavybės tarnybos (EUIPO) bylinėjimosi išlaidas.

         (1)  OL C 112, 2019 3 25.


title: Byla T-154/19: 2019 m. gruodžio 20 d. Bendrojo Teismo nutartis byloje ZU/EIVT (Ieškinys dėl panaikinimo – Viešoji tarnyba – Pareigūnai – Komandiruočių išlaidos – Aktas, dėl kurio negalima pareikšti ieškinio – Neigiamo poveikio neturintis aktas – Ikiteisminės procedūros pažeidimai – Pernelyg ankstyvas ieškinys – Nepriimtinumas)

text:
               24.2.2020

               LT

               Europos Sąjungos oficialusis leidinys

               C 61/42

      2019 m. gruodžio 20 d. Bendrojo Teismo nutartis byloje ZU/EIVT
      (Byla T-154/19) (1)

      (Ieškinys dėl panaikinimo - Viešoji tarnyba - Pareigūnai - Komandiruočių išlaidos - Aktas, dėl kurio negalima pareikšti ieškinio - Neigiamo poveikio neturintis aktas - Ikiteisminės procedūros pažeidimai - Pernelyg ankstyvas ieškinys - Nepriimtinumas)
      (2020/C 61/53)
      Proceso kalba: anglų

         Šalys

         Ieškovas: ZU, atstovaujamas advokato C. Bernard-Glanz

         Atsakovė: Europos išorės veiksmų tarnyba, atstovaujama S. Marquardt ir R. Spac

         Dalykas

      SESV 270 straipsniu grindžiamas prašymas panaikinti 2018 m. lapkričio 30 d. EIVT paskyrimų tarnybos sprendimą tiek, kiek juo atmestas 2018 m. liepos 27 d. ieškovo skundas ir taip netiesiogiai atmestas jo 2018 m. vasario 26 d. prašymas dėl komandiruotės išlaidų atlyginimo.

         Rezoliucinė dalis

                  1.

                     Atmesti ieškinį kaip nepriimtiną.

                  2.

                     Priteisti iš ZU bylinėjimosi išlaidas.

         (1)  OL C 155, 2019 5 6.


title: Byla T-192/19: 2019 m. gruodžio 18 d. Bendrojo Teismo nutartis byloje Ceramica Flaminia/EUIPO – Ceramica Cielo (goclean) (Europos Sąjungos prekių ženklas – Registracijos pripažinimo negaliojančia procedūra – Vaizdinis Europos Sąjungos prekių ženklas „goclean“ – Ginčijamo sprendimo panaikinimas – Reglamento (ES) 2017/1001 103 straipsnis – Ginčo dalyko išnykimas – Pagrindo priimti sprendimą nebuvimas)

text:
               24.2.2020

               LT

               Europos Sąjungos oficialusis leidinys

               C 61/43

      2019 m. gruodžio 18 d. Bendrojo Teismo nutartis byloje Ceramica Flaminia/EUIPO – Ceramica Cielo (goclean)
      (Byla T-192/19) (1)

      (Europos Sąjungos prekių ženklas - Registracijos pripažinimo negaliojančia procedūra - Vaizdinis Europos Sąjungos prekių ženklas „goclean“ - Ginčijamo sprendimo panaikinimas - Reglamento (ES) 2017/1001 103 straipsnis - Ginčo dalyko išnykimas - Pagrindo priimti sprendimą nebuvimas)
      (2020/C 61/54)
      Proceso kalba: italų

         Šalys

         Ieškovė: Ceramica Flaminia SpA (Čivita Kastelana, Italija), atstovaujama advokatų A. Improda ir R. Arista

         Atsakovė: Europos Sąjungos intelektinės nuosavybės tarnyba, atstovaujama M. Capostagno

         Kita procedūros EUIPO apeliacinėje taryboje šalis: Ceramica Cielo SpA (Fabrica di Roma, Italija)

         Dalykas

      Ieškinys dėl 2019 m. sausio 30 d. EUIPO antrosios apeliacinės tarybos sprendimo (byla R 991/2018-2), susijusio su registracijos pripažinimo negaliojančia procedūra tarp Ceramica Cielo ir Ceramica Flaminia.

         Rezoliucinė dalis

                  1.

                     Nebereikia priimti sprendimo dėl ieškinio.

                  2.

                     Priteisti iš Europos Sąjungos intelektinės nuosavybės tarnybos (EUIPO) bylinėjimosi išlaidas.

         (1)  OL C 206, 2019 6 17.


title: Byla T-210/19: 2019 m. gruodžio 17 d. Bendrojo Teismo nutartis byloje Società Agricola Tenuta di Rimale ir kt./Komisija (Ieškinys dėl panaikinimo – Bendra žemės ūkio politika – Privalomosios sūrio, kuriam taikoma saugoma kilmės vietos nuoroda, pasiūlos reguliavimo taisyklės – Prašymo priimti įgyvendinimo aktus atmetimas – Aktas, dėl kurio negalima pareikšti ieškinio – Nepriimtinumas)

text:
               24.2.2020

               LT

               Europos Sąjungos oficialusis leidinys

               C 61/43

      2019 m. gruodžio 17 d. Bendrojo Teismo nutartis byloje Società Agricola Tenuta di Rimale ir kt./Komisija
      (Byla T-210/19) (1)

      (Ieškinys dėl panaikinimo - Bendra žemės ūkio politika - Privalomosios sūrio, kuriam taikoma saugoma kilmės vietos nuoroda, pasiūlos reguliavimo taisyklės - Prašymo priimti įgyvendinimo aktus atmetimas - Aktas, dėl kurio negalima pareikšti ieškinio - Nepriimtinumas)
      (2020/C 61/55)
      Proceso kalba: italų

         Šalys

         Ieškovai: Società Agricola Tenuta di Rimale Ss (Fidenca, Italija) ir kiti 9 ieškovai, nurodyti nutarties priede, atstovaujami advokatų M. Libertini, A. Scognamiglio ir M. Spolidoro

         Atsakovė: Europos Komisija, atstovaujama D. Bianchi ir F. Moro

         Dalykas

      SESV 263 straipsniu grindžiamas prašymas panaikinti 2019 m. vasario 6 d. Komisijos rašte [Ares(2019) 677860] tariamai esantį sprendimą atmesti ieškovų prašymą, pirma, pripažinti, kad Italijos valdžios institucijos tariamai pažeidė 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013, p. 671), ir SESV 101 straipsnį, ir, antra, pagal minėto reglamento 150 straipsnio 8 dalį priimti įgyvendinimo aktus, kuriais iš Italijos Respublikos būtų pareikalauta 2017-2019 m. laikotarpiu panaikinti sūrio „Parmigiano Reggiano“ pasiūlos reguliavimo taisykles.

         Rezoliucinė dalis

                  1.

                     Atmesti ieškinį kaip nepriimtiną.

                  2.

                     Priteisti bylinėjimosi išlaidas iš Società Agricola Tenuta di Rimale Ss ir kitų priede nurodytų ieškovų.

         (1)  OL C 213, 2019 6 24.


title: Byla T-297/19: 2019 m. gruodžio 20 d. Bendrojo Teismo nutartis byloje Dragomir/Komisija (Deliktinė atsakomybė – Teisinė valstybė – Teismų nepriklausomumas – Teisė į teisingą procesą – Asmens duomenų apsauga – Komisijos nepriimtos priemonės, skirtos įsitikinti, kad Rumunija laikosi savo įsipareigojimų – Pakankamai sunkus teisės normos, suteikiančios teisių privatiems asmenims, pažeidimas – Akivaizdžiai teisiškai nepagrįstas ieškinys)

text:
               24.2.2020

               LT

               Europos Sąjungos oficialusis leidinys

               C 61/44

      2019 m. gruodžio 20 d. Bendrojo Teismo nutartis byloje Dragomir/Komisija
      (Byla T-297/19) (1)

      (Deliktinė atsakomybė - Teisinė valstybė - Teismų nepriklausomumas - Teisė į teisingą procesą - Asmens duomenų apsauga - Komisijos nepriimtos priemonės, skirtos įsitikinti, kad Rumunija laikosi savo įsipareigojimų - Pakankamai sunkus teisės normos, suteikiančios teisių privatiems asmenims, pažeidimas - Akivaizdžiai teisiškai nepagrįstas ieškinys)
      (2020/C 61/56)
      Proceso kalba: rumunų

         Šalys

         Ieškovas: Daniel Dragomir (Bukareštas, Rumunija), atstovaujama advokato R. Chiriță

         Atsakovė: Europos Komisija, atstovaujama C. Giolito ir H. Stancu

         Dalykas

      SESV 268 straipsniu grindžiamas prašymas atlyginti žalą, kurią ieškovas teigia patyręs dėl to, kad Komisija, viena vertus, neįvykdė įsipareigojimų, susijusių su užtikrinimu, kad Rumunija laikytųsi teisinės valstybės, teismų nepriklausomumo ir teisės į teisingą procesą principų ir, kita vertus, neįvykdė įsipareigojimų, susijusių su asmens duomenų apsauga.

         Rezoliucinė dalis

                  1.

                     Atmesti ieškinį.

                  2.

                     Priteisti iš Daniel Dragomir bylinėjimosi išlaidas.

         (1)  OL C 270, 2019 8 12.


title: Byla T-319/19: 2019 m. gruodžio 10 d. Bendrojo Teismo nutartis byloje Gollnisch/Parlamentas (Ieškinys dėl panaikinimo – Institucinė teisė – Europos Parlamento narių išlaidų kompensavimo ir išmokų mokėjimo nuostatai – Papildomo savanoriško pensijų kaupimo sistemos pakeitimas – Reglamentuojamojo pobūdžio teisės aktas – Ieškinio pareiškimo terminas – Vėlavimas – Aktas, dėl kurio negalima pareikšti ieškinio – Formos reikalavimų nesilaikymas – Nepriimtinumas)

text:
               24.2.2020

               LT

               Europos Sąjungos oficialusis leidinys

               C 61/45

      2019 m. gruodžio 10 d. Bendrojo Teismo nutartis byloje Gollnisch/Parlamentas
      (Byla T-319/19) (1)

      (Ieškinys dėl panaikinimo - Institucinė teisė - Europos Parlamento narių išlaidų kompensavimo ir išmokų mokėjimo nuostatai - Papildomo savanoriško pensijų kaupimo sistemos pakeitimas - Reglamentuojamojo pobūdžio teisės aktas - Ieškinio pareiškimo terminas - Vėlavimas - Aktas, dėl kurio negalima pareikšti ieškinio - Formos reikalavimų nesilaikymas - Nepriimtinumas)
      (2020/C 61/57)
      Proceso kalba: prancūzų

         Šalys

         Ieškovas: Bruno Gollnisch (Villiers-le-Mahieu, Prancūzija), atstovaujamas advokato B. Bonnefoy-Claudet

         Atsakovas: Europos Parlamentas, atstovaujamas Z. Nagy ir M. Ecker

         Dalykas

      Pagal SESV 263 straipsnį pateiktas prašymas panaikinti 2018 m. gruodžio 10 d. Europos parlamento biuro sprendimą, kuriuo iš dalies keičiamos Europos Parlamento narių statuto įgyvendinimo taisyklės (OL C 466, 2018, p. 8), 2019 m. kovo 26 d. Europos parlamento pirmininko sprendimą, kuriuo atmestas ieškovo neteismine tvarka pateiktas skundas dėl Parlamento biuro sprendimo, ir visus aktus, priimtus remiantis tais sprendimais.

         Rezoliucinė dalis

                  1.

                     Atmesti ieškinį kaip nepriimtiną.

                  2.

                     Bruno Gollnisch padengia savo ir Europos Parlamento patirtas bylinėjimosi išlaidas.

         (1)  OL C 255, 2019 7 29.


title: Byla T-360/19: 2019 m. gruodžio 19 d. Bendrojo Teismo nutartis byloje Jalkh/Parlamentas (Ieškinys dėl panaikinimo – Institucinė teisė – Europos Parlamento teisėkūros rezoliucija – Aktas, dėl kurio negalima pareikšti ieškinio – Parengiamasis aktas – Nepriimtinumas)

text:
               24.2.2020

               LT

               Europos Sąjungos oficialusis leidinys

               C 61/46

      2019 m. gruodžio 19 d. Bendrojo Teismo nutartis byloje Jalkh/Parlamentas
      (Byla T-360/19) (1)

      (Ieškinys dėl panaikinimo - Institucinė teisė - Europos Parlamento teisėkūros rezoliucija - Aktas, dėl kurio negalima pareikšti ieškinio - Parengiamasis aktas - Nepriimtinumas)
      (2020/C 61/58)
      Proceso kalba: prancūzų

         Šalys

         Ieškovas: Jean-François Jalkh (Gres Armenviljė, Prancūzija), atstovaujamas advokato F. Wagner

         Atsakovė: Europos Parlamentas, atstovaujamas Z. Nagy ir S. Lucente

         Dalykas

      SESV 263 straipsniu grindžiamas prašymas panaikinti 2019 m. balandžio 16 d. Europos Parlamento teisėkūros rezoliuciją dėl Europos Parlamento ir Tarybos pasiūlymo dėl Europos Parlamento ir Tarybos reglamento (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų pakeitimo, kiek ji susijusi su bendradarbiavimu su Europos prokuratūra ir OLAF tyrimų veiksmingumu, (COM(2018)0338–C8-0214/2018–2018J0170(COD).

         Rezoliucinė dalis

                  1.

                     Atmesti ieškinį kaip nepriimtiną.

                  2.

                     Priteisti iš Jean-François Jalkh bylinėjimosi išlaidas.

         (1)  OL C 263, 2019 8 5.


title: Byla T-654/19 R: 2019 m. gruodžio 12 d. Bendrojo Teismo pirmininko nutartis byloje FF/Komisija (Laikinųjų apsaugos priemonių taikymas – Institucinė teisė – Sąjungos atsakomybė – Vyro nuotrauka, panaudota kaip įspėjimas apie galimą žalą sveikatai – Ieškinys dėl žalos atlyginimo – Prašymas taikyti laikinąsias apsaugos priemones – Būtinumas – Nepriimtinumas)

text:
               24.2.2020

               LT

               Europos Sąjungos oficialusis leidinys

               C 61/46

      2019 m. gruodžio 12 d. Bendrojo Teismo pirmininko nutartis byloje FF/Komisija
      (Byla T-654/19 R)
      (Laikinųjų apsaugos priemonių taikymas - Institucinė teisė - Sąjungos atsakomybė - Vyro nuotrauka, panaudota kaip įspėjimas apie galimą žalą sveikatai - Ieškinys dėl žalos atlyginimo - Prašymas taikyti laikinąsias apsaugos priemones - Būtinumas - Nepriimtinumas)
      (2020/C 61/59)
      Proceso kalba: prancūzų

         Šalys

         Ieškovas: FF, atstovaujamas advokato A. Fittante

         Atsakovė: Europos Komisija, atstovaujama I. Rubene ir D. Martin

         Dalykas

      Pagal SESV 278 ir 279 straipsnius pateiktas prašymas skirti ekspertizę kaip laikinąją apsaugos priemonę.

         Rezoliucinė dalis

                  1.

                     Atmesti prašymą taikyti laikinąsias apsaugos priemones.

                  2.

                     Atidėti bylinėjimosi išlaidų klausimo nagrinėjimą.


title: Byla T-411/18: 2019 m. gruodžio 13 d. pareikštas ieškinys byloje WM/Komisija

text:
               24.2.2020

               LT

               Europos Sąjungos oficialusis leidinys

               C 61/47

      2019 m. gruodžio 13 d. pareikštas ieškinys byloje WM/Komisija
      (Byla T-411/18)
      (2020/C 61/60)
      Proceso kalba: anglų

         Šalys

         Ieškovas: WM, atstovaujamas advokato B. Entringer

         Atsakovė: Europos Komisija

         Reikalavimai

      Ieškovas Bendrojo Teismo prašo:

                  —

                  panaikinti 2017 m. rugsėjo 27 d. atrankos komisijos sprendimą atvirajame konkurse EPSO/AD/338/17 neįtraukti ieškovo į rezervo sąrašą;

                  —

                  panaikinti 2018 m. balandžio 19 d. paskyrimų tarnybos sprendimą atmesti skundą Nr. R/75/17;

                  —

                  priteisti ieškovui ne mažiau kaip 25 000 EUR nuostoliams atlyginti;

                  —

                  įpareigoti Komisiją padengti bylinėjimosi išlaidas.

         Ieškinio pagrindai ir pagrindiniai argumentai

      Grįsdamas ieškinį ieškovas remiasi vieninteliu pagrindu, grindžiamu tuo, kad Komisija pažeidė nediskriminavimo ir vienodo vertinimo, kiek tai susiję su darbu ir užimtumu, principus.

                  —

                  Ieškovas, grįsdamas savo ieškinio pagrindą, remiasi Direktyvos 2000/78 (1) 5 straipsniu ir Europos Sąjungos pareigūnų tarnybos nuostatų 1d straipsniu ir teigia, kad atsakovė neatliko reikalaujamo individualaus ieškovo poreikių vertinimo.

         (1)  2000 m. lapkričio 27 d. Tarybos direktyva 2000/78/EB, nustatanti vienodo požiūrio užimtumo ir profesinėje srityje bendruosius pagrindus (OL L 303, 2000, p. 16; 2004 m. specialusis leidimas lietuvių k., 5 sk., 4 t., p. 79).


title: Byla C-60/19 P: 2019 m. sausio 24 d. Mouvement pour une Europe des nations et des libertés pateiktas apeliacinis skundas dėl 2018 m. lapkričio 27 d. Bendrojo Teismo (aštuntoji kolegija) priimto sprendimo byloje T-829/16 Mouvement pour une Europe des nations et des libertés / Parlamentas

text:
               2019 3 11

               LT

               Europos Sąjungos oficialusis leidinys

               C 93/36

      2019 m. sausio 24 d.Mouvement pour une Europe des nations et des libertés pateiktas apeliacinis skundas dėl 2018 m. lapkričio 27 d. Bendrojo Teismo (aštuntoji kolegija) priimto sprendimo byloje T-829/16 Mouvement pour une Europe des nations et des libertés / Parlamentas

      (Byla C-60/19 P)
      (2019/C 93/47)
      Proceso kalba: prancūzų

         Šalys

         Apeliantas: Mouvement pour une Europe des nations et des libertés, atstovaujamas advokato A. Varaut

         Kita proceso šalis: Europos Parlamentas

         Apelianto reikalavimai

                  —

                  panaikinti skundžiamą sprendimą;

                  —

                  panaikinti 2016 m. rugsėjo 12 d. Europos Parlamento sprendimą, kuriuo tam tikros išlaidos pripažįstamos neatitinkančiomis subsidijoms taikomų reikalavimų už 2015 finansinius metus,

                  —

                  priteisti iš Parlamento visas bylinėjimosi išlaidas;

                  —

                  ieškovui skirti tai, kas priklauso už per procesą patirtas išlaidas.

         Apeliacinio skundo pagrindai ir pagrindiniai argumentai

         Mouvement pour une Europe des nations et des libertés (MENL) išleido plakatą, susijusį su migrantų krize ir su Šengeno sutartimi, kurioje panaudotas jo ir daug diskretiškiau, Front National bei Vlaams Belag logotipai.
      Parlamentas atmetė su šiuo plakatu susijusias išlaidas ir nusprendė, kad tokiu būdu nacionalinė politinė partija gauna nepagrįstos naudos.
      Skundžiamu sprendimu Bendrasis Teismas atmetė MENL ieškinį dėl šio sprendimo panaikinimo.
      MENL prašo panaikinti skundžiamą sprendimą dėl tokių teisės klaidų:

                  —

                  bylos faktinės aplinkybės buvo iškraipytos, nes Bendrasis Teismas, konstatavęs, kad Parlamento biuras, nebuvo susipažinęs su MENL gynybos pagrindais, vis dėlto nusprendė, kad pastarasis galėjo gintis, nes jos pagrindai buvo perduoti vieno biuro nario asistentui,

                  —

                  buvo pažeisti Chartijos 41 straipsnis, Europos gero administracinio elgesio kodekso 16 straipsnis ir 2004 m. kovo 29 d. Parlamento biuro sprendimo, nustatančio 2003 m. lapkričio 4 d. Europos Parlamento ir Tarybos reglamento (EB) Nr. 2004/2003 dėl reglamentų, reglamentuojančių Europos politines partijas, ir šių partijų finansavimo taisyklių (1) taikymo tvarką, 8 straipsnis, nes Bendrasis Teismas nusprendė, kad Parlamento tarnybų sprendimai gali būti pakeisti Parlamento biuro sprendimu.

                  —

                  Bendrasis Teismas klaidingai atmetė pagal SESV 277 straipsnį pareikštą prieštaravimą dėl Reglamento Nr. 2004/2003 7 straipsnio teisėtumo nuspręsdamas, kad netiesioginio finansavimo draudimo turinys yra neapibrėžta teisinė sąvoka, tačiau leido ją taikyti,

                  —

                  Bendrasis Teismas pažeidė Reglamento Nr. 2004/2003 7 straipsnį nuspręsdamas, kad politinės partijos logotipo, nesvarbu, kokio jis dydžio, naudojimas Europos politinės partijos plakate savaime yra neteisėtas tiesioginis tos partijos finansavimas.

         (1)  OL L 297, 2003, p. 1; 2004 m. specialusis leidimas lietuvių k., 1 sk., 4 t., p. 500.


title: Byla T-331/18: 2019 m. sausio 16 d. Bendrojo Teismo nutartis byloje Szécsi ir Somossy / Komisija (Ieškinys dėl žalos atlyginimo — Institucinė teisė — Komisijos nesiėmimas tinkamų priemonių, užtikrinančių, kad Vengrijos teismai laikytųsi Direktyvos 2005/29/EB 13 straipsnio ir su juo susijusios nacionalinės įgyvendinimo normos — Nepriimtinumas)

text:
               2019 3 11

               LT

               Europos Sąjungos oficialusis leidinys

               C 93/62

      2019 m. sausio 16 d. Bendrojo Teismo nutartis byloje Szécsi ir Somossy / Komisija

      (Byla T-331/18) (1)

      ((Ieškinys dėl žalos atlyginimo - Institucinė teisė - Komisijos nesiėmimas tinkamų priemonių, užtikrinančių, kad Vengrijos teismai laikytųsi Direktyvos 2005/29/EB 13 straipsnio ir su juo susijusios nacionalinės įgyvendinimo normos - Nepriimtinumas))
      (2019/C 93/81)
      Proceso kalba: vokiečių

         Šalys

         Ieškovai: István Szécsi (Segedas, Vengrija) ir Nóra Somossy (Segedas), atstovaujami advokato D. Lazar

         Atsakovė: Europos Komisija, atstovaujama B. Bertelmann ir N. Ruiz García

         Dalykas

      SESV 268 straipsniu grindžiamas prašymas atlyginti ieškovų tariamai patirtą žalą dėl to, kad Komisija nevykdė savo priežiūros pareigos.

         Rezoliucinė dalis

                  1.

                  Atmesti ieškinį kaip nepriimtiną.

                  2.

                  Priteisti iš István Szécsi ir Nóra Somossy bylinėjimosi išlaidas.

         (1)  OL C 259, 2018 7 23.


title: Byla T-436/18: 2019 m. sausio 23 d. Bendrojo Teismo nutartis byloje Prigent / Komisija (Ieškinys dėl panaikinimo — Skundo nagrinėjimo nutraukimas — Komisijos atsisakymas pradėti procedūrą dėl įsipareigojimų neįvykdymo — Aktas, dėl kurio negalima pareikšti ieškinio — Tiesioginės sąsajos nebuvimas — Nepriimtinumas)

text:
               2019 3 11

               LT

               Europos Sąjungos oficialusis leidinys

               C 93/62

      2019 m. sausio 23 d. Bendrojo Teismo nutartis byloje Prigent / Komisija

      (Byla T-436/18) (1)

      ((Ieškinys dėl panaikinimo - Skundo nagrinėjimo nutraukimas - Komisijos atsisakymas pradėti procedūrą dėl įsipareigojimų neįvykdymo - Aktas, dėl kurio negalima pareikšti ieškinio - Tiesioginės sąsajos nebuvimas - Nepriimtinumas))
      (2019/C 93/82)
      Proceso kalba: prancūzų

         Šalys

         Ieškovas: Claude Prigent (Kodanas, Prancūzija), atstovaujamas advokato A. Bove

         Atsakovė: Europos Komisija, atstovaujama D. Martin

         Dalykas

      SESV 263 straipsniu grindžiamas prašymas panaikinti 2018 m. gegužės 23 d. Europos Komisijos sprendimą netęsti ieškovo skundo, kuriuo siekiama, jog būtų pripažinta, kad Prancūzijos valdžios institucijos pažeidė 2009 m. lapkričio 25 d. Europos Parlamento ir Tarybos direktyvą 2009/138/EB dėl draudimo ir perdraudimo veiklos pradėjimo ir jos vykdymo (Mokumas II) (OL L 335, 2009, p. 1), nagrinėjimo.

         Rezoliucinė dalis

                  1.

                  Atmesti ieškinį.

                  2.

                  Priteisti iš Claude Prigent bylinėjimosi išlaidas.

         (1)  OL C 352, 2018 10 1.


title: Byla T-557/18: 2019 m. sausio 10 d. Bendrojo Teismo nutartis byloje LG Electronics / EUIPO – Beko (BECON) (Europos Sąjungos prekių ženklas — Protesto procedūra — Protesto atsiėmimas — Pagrindo priimti sprendimą nebuvimas)

text:
               2019 3 11

               LT

               Europos Sąjungos oficialusis leidinys

               C 93/63

      2019 m. sausio 10 d. Bendrojo Teismo nutartis byloje LG Electronics / EUIPO – Beko (BECON)

      (Byla T-557/18) (1)

      ((Europos Sąjungos prekių ženklas - Protesto procedūra - Protesto atsiėmimas - Pagrindo priimti sprendimą nebuvimas))
      (2019/C 93/83)
      Proceso kalba: anglų

         Šalys

         Ieškovė: LG Electronics, Inc. (Seulas, Pietų Korėja), atstovaujama advokato M. Graf

         Atsakovė: Europos Sąjungos intelektinės nuosavybės tarnyba (EUIPO), atstovaujama D. Gája

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Beko plc (Votfordas, Jungtinė Karalystė)

         Dalykas

      Ieškinys dėl 2018 m. liepos 11 d. EUIPO penktosios apeliacinės tarybos sprendimo (byla R 41/2018-5), susijusio su protesto procedūra tarp Beko plc ir LG Electronics, Inc.

         Rezoliucinė dalis

                  1.

                  Nebėra pagrindo priimti sprendimą dėl ieškinio.

                  2.

                  LG Electronics, Inc. padengia savo ir Europos Sąjungos intelektinės nuosavybės tarnybos (EUIPO) patirtas bylinėjimosi išlaidas.

         (1)  OL C 399, 2018 11 5.


title: Byla T-574/18 R: 2019 m. sausio 21 d. Bendrojo Teismo pirmininko nutartis byloje Agrochem-Maks / Komisija (Laikinųjų apsaugos priemonių taikymas — Augalų apsaugos produktai — Veiklioji medžiaga oksasulfuronas — Patvirtinimo dėl pateikimo rinkai galiojimo nepratęsimas — Prašymas sustabdyti vykdymą — Skubos nebuvimas — Interesų palyginimas)

text:
               2019 3 11

               LT

               Europos Sąjungos oficialusis leidinys

               C 93/64

      2019 m. sausio 21 d. Bendrojo Teismo pirmininko nutartis byloje Agrochem-Maks / Komisija

      (Byla T-574/18 R)
      ((Laikinųjų apsaugos priemonių taikymas - Augalų apsaugos produktai - Veiklioji medžiaga oksasulfuronas - Patvirtinimo dėl pateikimo rinkai galiojimo nepratęsimas - Prašymas sustabdyti vykdymą - Skubos nebuvimas - Interesų palyginimas))
      (2019/C 93/84)
      Proceso kalba: anglų

         Šalys

         Ieškovė: Agrochem-Maks d.o.o. (Zagrebas, Kroatija), atstovaujama advokato S. Pappas

         Atsakovė: Europos Komisija, atstovaujama A. Lewis, I. Naglis ir G. Koleva

         Dalykas

      SESV 278 ir 279 straipsniais grindžiamas prašymas sustabdyti 2018 m. liepos 18 d. Komisijos įgyvendinimo reglamento (ES) 2018/1019, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos oksasulfurono patvirtinimo galiojimas ir iš dalies keičiamas Komisijos įgyvendinimo reglamentas (ES) Nr. 540/2011 (OL L 183, 2018, p. 14), vykdymą.

         Rezoliucinė dalis

                  1.

                  Atmesti prašymą taikyti laikinąsias apsaugos priemones.

                  2.

                  Atidėti klausimo dėl bylinėjimosi išlaidų nagrinėjimą.


title: Byla T-751/18: 2018 m. gruodžio 21 d. pareikštas ieškinys byloje Daimler / Komisija

text:
               2019 3 11

               LT

               Europos Sąjungos oficialusis leidinys

               C 93/64

      2018 m. gruodžio 21 d. pareikštas ieškinys byloje Daimler / Komisija

      (Byla T-751/18)
      (2019/C 93/85)
      Proceso kalba: vokiečių

         Šalys

         Ieškovė: Daimler AG (Štutgartas, Vokietija), atstovaujama advokatų N. Wimmer, C. Arhold ir G. Ollinger

         Atsakovė: Europos Komisija

         Reikalavimai

      Ieškovė Bendrojo Teismo prašo:

                  —

                  panaikinti 2018 m. spalio 22 d. atsakovės sprendimą CLIMA/C4/WB/sg Ares(2018), nuoroda: Ares(2018)5413709, priimtą remiantis Įgyvendinimo reglamento (ES) Nr. 725/2011 (1) 12 straipsnio 2 dalimi, ir

                  —

                  priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Grįsdama ieškinį ieškovė remiasi šiais pagrindais.

                  1.

                  Pirmasis ieškinio pagrindas: Įgyvendinimo reglamento (ES) Nr. 725/2011 12 straipsnio 1 dalies antros pastraipos, siejamos su Įgyvendinimo sprendimo (ES) 2015/158 (2) 1 straipsnio 3 dalimi, pažeidimas

                              —

                              Pateikdama pirmąjį ieškinio pagrindą ieškovė teigia, kad atsakovė pažeidė Įgyvendinimo reglamento (ES) Nr. 725/2011 12 straipsnio 1 dalies antrą pastraipą, siejamą su Įgyvendinimo sprendimo (ES) 2015/158 1 straipsnio 3 dalimi, nes vertindama išmetamo CO2 kiekio sumažėjimą ji nukrypo nuo patvirtinto bandymų metodo ir taikė klaidingą Willans faktorių.

                  2.

                  Antrasis ieškinio pagrindas: Įgyvendinimo reglamento (ES) Nr. 725/2011 12 straipsnio 1 dalies antros pastraipos, siejamos su Įgyvendinimo sprendimo (ES) 2015/158 1 straipsnio 3 dalimi, kartu su Įgyvendinimo reglamento (ES) Nr. 725/2011 6 straipsnio 1 dalimi, pažeidimas

                              —

                              Pateikdama antrąjį ieškinio pagrindą ieškovė teigia, kad atsakovė pažeidė Įgyvendinimo reglamento (ES) Nr. 725/2011 12 straipsnio 1 dalies antrą pastraipą, siejamą su Įgyvendinimo sprendimo (ES) 2015/158 1 straipsnio 3 dalimi, kartu su Įgyvendinimo reglamento (ES) Nr. 725/2011 6 straipsnio 1 dalimi, nes, kiek tai susiję su bandymo metodu, kurį taikė ad hoc patikrai, ji neatliko reikalaujamo specifinio pasirengimo.

                  3.

                  Trečiasis ieškinio pagrindas: Įgyvendinimo reglamento (ES) Nr. 725/2011 12 straipsnio 2 dalies pažeidimas

                              —

                              Pateikdama trečiąjį ieškinio pagrindą ieškovė teigia, kad atsakovė pažeidė Įgyvendinimo reglamento (ES) Nr. 725/2011 12 straipsnio 2 dalį, nes nurodė neatsižvelgti į ekologines naujoves 2017 m., taigi jau praėjusių metų, atžvilgiu, nors pagal šią nuostatą aiškiai leidžiama nuspręsti neatsižvelgti tik kitų metų atžvilgiu.

                  4.

                  Ketvirtasis ieškinio pagrindas: teisės būti išklausytam pažeidimas

                              —

                              Pateikdama ketvirtąjį ieškinio pagrindą ieškovė teigia, kad buvo pažeista jos teisė būti išklausytai, kaip to reikalaujama remiantis bendruoju teisės į gynybą užtikrinimo principu ir Europos Sąjungos pagrindinių teisių chartijos 41 straipsnio 2 dalies a punkto nuostatomis. Ji tvirtina, kad atsakovė leido pasikeisti teisiniais požiūriais, bet tada priėmė ginčijamą sprendimą.

                  5.

                  Penktasis ieškinio pagrindas: pareigos motyvuoti nevykdymas

                              —

                              Pateikdama penktąjį ieškinio pagrindą ieškovė teigia, kad sprendimas nebuvo pakankamai motyvuotas, kaip to reikalaujama pagal SESV 296 straipsnio 2 dalį ir Pagrindinių teisių chartijos 41 straipsnio 2 dalies c punktą. Ieškovė tvirtina, kad ginčijamame sprendime atsakovė tik neaiškiai užsimena apie bandymo metodo skirtumus, bet nieko nenurodo esminiu klausimu: ar bandymo metodas reikalauja specifinio pasirengimo ir, jei taip, kokia apimtimi ir ar atsakovė patvirtino tokį bandymo metodą Įgyvendinimo sprendime (ES) 2015/158.

         (1)  2011 m. liepos 25 d. Komisijos įgyvendinimo reglamentas (ES) Nr. 725/2011, kuriuo pagal Europos Parlamento ir Tarybos reglamentą (EB) Nr. 443/2009 nustatoma keleivinių automobilių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 194, 2011 7 26, p. 19).

         (2)  2015 m. sausio 30 d. Komisijos įgyvendinimo sprendimas (ES) 2015/158, kuriuo pagal Europos Parlamento ir Tarybos reglamentą (EB) Nr. 443/2009 du „Robert Bosch GmbH“ našieji kintamosios srovės generatoriai patvirtinami kaip naujoviškos keleivinių automobilių išmetamo CO2 kiekio mažinimo technologijos (OL L 26, 2015 1 31, p. 31).


title: Byla T-755/18: 2018 m. gruodžio 22 d. pareikštas ieškinys byloje FL Brüterei M-V ir kt. / Komisija

text:
               2019 3 11

               LT

               Europos Sąjungos oficialusis leidinys

               C 93/65

      2018 m. gruodžio 22 d. pareikštas ieškinys byloje FL Brüterei M-V ir kt. / Komisija

      (Byla T-755/18)
      (2019/C 93/86)
      Proceso kalba: vokiečių

         Šalys

         Ieškovės: FL Brüterei M-V GmbH (Finkenthal, Vokietija), Erdegut GmbH (Finkenthal), Ökofarm Groß Markow GmbH (Lelkendorf, Vokietija), atstovaujamos advokato H. Schmidt

         Atsakovė: Europos Komisija

         Reikalavimai

      Ieškovės Bendrojo Teismo prašo:

                  —

                  panaikinti 2018 m. spalio 22 d. Komisijos įgyvendinimo reglamento (ES) 2018/1584 (1) (apie kurį paskelbta 2018 m. spalio 23 d.Europos Sąjungos Oficialiajame Leidinyje, L 264/1) 1 straipsnio 4 dalį, kuria Reglamentas (EB) Nr. 889/2008 (2) iš dalies keičiamas taip: „42 straipsnio b punkte data „2018 m. gruodžio 31 d.“ pakeičiama data „2020 m. gruodžio 31 d.“;

                  —

                  įpareigoti atsakovę sumokėti FL Brüterei M-V GmbH2 469 503,44 EUR sumą ir palūkanas, skaičiuojamas nuo ieškinio pateikimo dienos pagal Europos Centrinio Banko (ECB) taikomą bazinę palūkanų normą, padidintą 8 procentiniais punktais; taip pat

                  —

                  pripažinti, kad atsakovė privalo atlyginti kitą ieškovėms padarytą žalą, kurią jos patyrė dėl to, kad Įgyvendinimo reglamentu (ES) Nr. 2018/1584 Komisija nustatė pakartotinę dvejus metus trunkančią nukrypti leidžiančią nuostatą, pagal kurią, jei „nėra“ ekologiškai užaugintų jauniklių vištų, į ekologiškos gyvulininkystės ūkį leidžiama atgabenti įprastai užaugintų jauniklių vištų, ir taip nesilaikė Reglamento (EB) Nr. 834/2007 (3) 22 straipsnio 2 dalyje jai nustatytos pareigos „daryti kuo mažiau išimčių“, nes taikant nukrypti leidžiančią nuostatą reikalaujama, jog iki 700 kilometrų spinduliu nuo jauniklių dėsliųjų vištų ūkių nebūtų įrengta peryklos, siūlančios įsigyti ekologiškai užaugintų jauniklių vištų, ir būtina pateikti įrodymų, kad nėra galimybės įsigyti ekologiškai užaugintų jauniklių vištų nepavykus jų užsakyti iš trijų peryklų, žinomų kaip ekologiškai užaugintų jauniklių vištų tiekėjos, o ne iš tų, kurios žinomos kaip peryklos, nesiūlančios įsigyti ekologiškai užaugintų jauniklių vištų.

         Ieškinio pagrindai ir pagrindiniai argumentai

      Grįsdamos ieškinį ieškovės remiasi šiais pagrindais.

                  1.

                  Pirmasis ieškinio pagrindas: reglamentuojančio pobūdžio teisės akto negaliojimas

                              —

                              Pirmuoju ieškinio pagrindu teigiama, kad atsakovė neįvykdė savo pareigos daryti kuo mažiau Reglamento (EB) Nr. 834/2007 14 straipsnio 1 dalies a punkte nustatyto principo, pagal kurį ekologiškai užauginti jaunikliai gyvuliai turi būti gimę ir užauginti ekologiniuose ūkiuose, išimčių.

                              —

                              Šiuo klausimu nurodoma, kad nukrypti leidžiančios nuostatos taikymo trukmės pratęsimas dar dvejiems metams pažeidžia Reglamento (EB) Nr. 834/2007 22 straipsnio reikalavimą daryti kuo mažiau išimčių. Anot ieškovių, su kokybe susijusių sąlygų ir apribojimų nebuvimas skatina atsirasti piktnaudžiavimui, su kuriuo atsakovė susidūrė Nyderlandų Karalystėje.

                  2.

                  Antrasis ieškinio pagrindas: atsakomybė už netinkamą administravimą pagal SESV 340 straipsnio 2 dalį

                              —

                              Antruoju ieškinio pagrindu teigiama, kad atsakovė Nyderlandų atžvilgiu neįgyvendino Reglamento (EB) Nr. 889/2008 42 straipsnio b punkto reikalavimų.

                              —

                              Šiuo klausimu tvirtinama, kad dėl atsakovės padarytų pažeidimų ieškovės neteko pajamų, nes atsakovė nepareikalavo iš Nyderlandų valdžios institucijų elgtis tinkamai atsižvelgiant į ekologiškai užaugintų jauniklių vištų laikymą ekologiškos gyvulininkystės ūkyje.

                  3.

                  Trečiasis ieškinio pagrindas: atsakomybė už pažeidimus naudojantis įgyvendinimo įgaliojimais

                              —

                              Antruoju ieškinio pagrindu teigiama, kad atsakovė, pakartotinai priėmusi nukrypti leidžiančią nuostatą, kuri susijusi tik su ribotu laikotarpiu ir pagal kurią nenustatyta jokių su kokybe susijusių sąlygų ir reikalavimų, pažeidė Reglamento (EB) Nr. 834/2007 22 straipsnio reikalavimą ir veikė viršydama jai suteiktus įgaliojimus.

         (1)  2018 m. spalio 22 d. Komisijos įgyvendinimo reglamentas (ES) 2018/1584, kuriuo iš dalies keičiamas Reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 264, 2018 10 23, p. 1).

         (2)  2008 m. rugsėjo 5 d. Komisijos reglamentas (EB) Nr. 889/2008 kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).

         (3)  2007 m. birželio 28 d. Tarybos reglamentas (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantis Reglamentą (EEB) Nr. 2092/91 (OL L 189, 2007 7 20, p. 1).


title: Byla T-756/18: 2018 m. gruodžio 28 d. pareikštas ieškinys byloje AG / Europolas

text:
               2019 3 11

               LT

               Europos Sąjungos oficialusis leidinys

               C 93/67

      2018 m. gruodžio 28 d. pareikštas ieškinys byloje AG / Europolas
      (Byla T-756/18)
      (2019/C 93/87)
      Proceso kalba: vokiečių

         Šalys

         Ieškovas: AG, atstovaujamas advokatės C. Abrar

         Atsakovė: Europos Sąjungos teisėsaugos bendradarbiavimo agentūra (Europolas)

         Reikalavimai

      Ieškovas Bendrojo Teismo prašo:

                  —

                  panaikinti atsakovės 2018 m. liepos 2 d. numanomą sprendimą atmesti ieškovės reikalavimą;

                  —

                  įpareigoti atsakovę, laikantis teisės aktuose numatytų sąlygų, ieškovės atžvilgiu priimti tinkamai motyvuotą sprendimą, susijusį su jos teise paskirstyti Europolo pensijų fondo lėšų dalį; ir

                  —

                  priteisti iš atsakovės visas bylinėjimosi išlaidas.

         Ieškinio pagrindai ir pagrindiniai argumentai

      Grįsdama savo ieškinį ieškovė nurodo du pagrindus.

                  1.

                  Pirmas pagrindas bendrai susijęs su motyvavimo pareigos pažeidimu.

                              —

                              Pirmajame pagrinde ieškovė kaltina atsakovę priėmus numanomą sprendimą, atmetantį (i) jos prašymą priimti administracinį aktą dėl sprendimo (ES) 2015/1889 (1) taikymo jos atžvilgiu ir (ii) jos prašymą motyvuoti minėtą aktą ir pateikti paaiškinimus, susijusius su priežastimi, dėl kurios atitinkama pensijų fondo lėšų dalis buvo sugrąžinta valstybėms narėms.

                              —

                              Šiuo pagrindu ieškovė teigia, kad atsakovė pažeidė pareigas, kurios jai taikomos remiantis Europos gero administravimo principais ir SESV 296 straipsniu. Be to, ieškovė yra suinteresuota pareikšti ieškinį, nes tik priėmus motyvuotą sprendimą dėl jos teisių, susijusių su Europolo pensijų fondu, jai gali įvertinti, ar jos pensijų fondo lėšų dalies paskirstymas atitinka teisės aktus ir, atitinkamai, patvirtinti visas papildomas teises.

                  2.

                  Antrasis pagrindas susijęs su Sprendimo 2015/1889 papildoma kontrole.

                              —

                              Savo antrajame pagrinde ieškovė, be to, teigia, kad galimo sprendimo, kurio atsakovė nepriėmė, teisiniame pagrinde taip pat gali būti padaryta vertinimo klaida, ir todėl jis gali būti neteisėtas. Šiuo pagrindu pirmiausia reikia pateikti paaiškinimų, susijusių su priežastimi, dėl kurios atitinkamos pensijų fondo lėšų dalys buvo sugrąžintos valstybėms narėms.

                              —

                              Be to, ieškovė teigia, kad siekdamas procedūrų ekonomiškumo ir išvengti galimo naujo teisminio ieškinio, Bendrasis Teismas galėtų informuoti atsakovę apie Sprendimo 2015/1889 neteisėtumo motyvus, jeigu, nesant motyvuoto sprendimo, neįmanoma atlikti šio akto papildomos kontrolės.

         (1)  2015 m. spalio 8 d. Tarybos sprendimo (ES) 2015/1889 dėl Europolo pensijų fondo likvidavimo (OL L 276, 2015, p. 60).


title: Byla T-760/18: 2018 m. gruodžio 20 d. pareikštas ieškinys byloje Intercontinental Exchange Holdings / EUIPO – New York Mercantile Exchange (NYMEX BRENT

text:
               2019 3 11

               LT

               Europos Sąjungos oficialusis leidinys

               C 93/68

      2018 m. gruodžio 20 d. pareikštas ieškinys byloje Intercontinental Exchange Holdings / EUIPO – New York Mercantile Exchange (NYMEX BRENT

      (Byla T-760/18)
      (2019/C 93/88)
      Kalba, kuria surašytas ieškinys: anglų

         Šalys

         Ieškovė: Intercontinental Exchange Holdings, Inc. (Atlanta, Džordžija, Jungtinės Valstijos), atstovaujama solisitoriaus R. Hoy ir QC J. Bowhill

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: New York Mercantile Exchange, Inc. (Niujorkas, Niujorkas, Jungtinės Valstijos)

         Su procedūra EUIPO susijusi informacija

         Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

         Prekių ženklas, dėl kurio kilo ginčas: žodinio Europos Sąjungos prekių ženklo NYMEX BRENT paraiška – Registracijos paraiška Nr. 15 333 891

         Procedūra EUIPO: protesto procedūra

         Ginčijamas sprendimas: 2018 m. spalio 19 d. EUIPO ketvirtosios apeliacinės tarybos sprendimas byloje R 102/2018-4

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą,

                  —

                  priteisti iš kitos procedūros Apeliacinėje taryboje šalies bylinėjimosi išlaidas.

         Pagrindas, kuriuo remiamasi

                  —

                  Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.


title: Byla T-6/19: 2019 m. sausio 4 d. pareikštas ieškinys byloje Irish Wind Farmers’ Association ir kt. / Komisija

text:
               2019 3 11

               LT

               Europos Sąjungos oficialusis leidinys

               C 93/69

      2019 m. sausio 4 d. pareikštas ieškinys byloje Irish Wind Farmers’ Association ir kt. / Komisija

      (Byla T-6/19)
      (2019/C 93/89)
      Proceso kalba: anglų

         Šalys

         Ieškovės: Irish Wind Farmers’ Association Clg (Kilkenis, Airija), Carrons Windfarm Ltd (Shanagolden, Airija), Foyle Windfarm Ltd (Dublinas, Airija) ir Greenoge Windfarm Ltd (Bunclody, Airija), atstovaujamos advokatų M. Segura Catalán ir M. Clayton

         Atsakovė: Europos Komisija

         Reikalavimai

      Ieškovės Bendrojo Teismo prašo:

                  —

                  panaikinti 2018 m. spalio 25 d. Europos Komisijos raštą, susijusį su byla SA.44671 Airija – Tariamai neteisėta valstybės pagalba, suteikta iškastinio kuro sektoriui sumažinant turto mokesčio tarifus;

                  —

                  priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai

      Grįsdamos ieškinį ieškovės remiasi vieninteliu pagrindu, susijusiu su tuo, kad Komisija nepradėjo formalaus tyrimo pagal SESV 108 straipsnio 2 dalį ir Reglamento 2015/1589 (1) 4 straipsnio 4 dalį, nepaisydama abejonių dėl valstybės pagalbos buvimo ir taip neleisdama ieškovėms pasinaudoti savo procesinėmis teisėmis. Šį pagrindą sudaro dvi dalys:

                  1.

                  Pirmoji dalis: Komisija turėjo priimti oficialų sprendimą. Komisija neatliko tinkamo skundo nagrinėjimo, kaip to reikalaujama pagal jos pačios numatytas taisykles, o ginčijamas aktas buvo priimtas pažeidžiant Reglamento 2015/1589 nuostatas.

                  2

                  Antroji dalis: Komisija turėjo rimtai suabejoti dėl priemonės priskyrimo prie pagalbos ir todėl turėjo pradėti formalų tyrimą pagal Reglamento 2015/1589 4 straipsnio 4 dalį, visų pirma dėl to, kad Komisija neteisingai suprato skundo apimtį, tinkamai neišnagrinėjo visos skundo pareiškėjo pateiktos informacijos, susijusios su skundu, tinkamai neišnagrinėjo priemonės, vertindama selektyvumą vadovavosi klaidingu požiūriu ir nenagrinėjo kitų SESV 107 straipsnyje nustatytų reikalavimų.

         (1)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9).


title: Byla T-10/19: 2019 m. sausio 4 d. pareikštas ieškinys byloje United States Seafoods / EUIPO (UNITED STATES SEAFOODS)

text:
               2019 3 11

               LT

               Europos Sąjungos oficialusis leidinys

               C 93/69

      2019 m. sausio 4 d. pareikštas ieškinys byloje United States Seafoods / EUIPO (UNITED STATES SEAFOODS)

      (Byla T-10/19)
      (2019/C 93/90)
      Kalba, kuria surašytas ieškinys: anglų

         Šalys

         Ieškovė: United States Seafoods LLC (Sietlas, Vašingtonas, Jungtinės Valstijos), atstovaujama advokatų C. Spintig, S. Pietzcker ir M. Prasse

         Atsakovė: Europos Sąjungos intelektinės nuosavybės tarnyba (EUIPO)

         Su procedūra EUIPO susijusi informacija

         Prekių ženklas, dėl kurio kilo ginčas: tarptautinis vaizdinis prekių ženklas UNITED STATES SEAFOODS, kurio registracija galioja Europos Sąjungoje – Registracijos paraiška Nr. 1 365 398

         Ginčijamas sprendimas: 2018 m. spalio 11 d. EUIPO penktosios apeliacinės tarybos sprendimas byloje R 817/2018-5

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą,

                  —

                  priteisti iš EUIPO bylinėjimosi išlaidas.

         Pagrindai, kuriais remiamasi

                  —

                  Europos Parlamento ir Tarybos reglamento (ES) 2017/1001 7 straipsnio 1 dalies b punkto pažeidimas,

                  —

                  Europos Parlamento ir Tarybos reglamento (ES) 2017/1001 7 straipsnio 1 dalies c punkto pažeidimas.


title: Byla T-17/19: 2019 m. sausio 11 d. pareikštas ieškinys byloje Giulia Moi / Parlamentas

text:
                  2019 3 11

                  LT

                  Europos Sąjungos oficialusis leidinys

                  C 93/70

         2019 m. sausio 11 d. pareikštas ieškinys byloje Giulia Moi / Parlamentas

         (Byla T-17/19)
         (2019/C 93/91)
         Proceso kalba: italų

            Šalys

            Ieškovė: Giulia Moi ( XX (*1), Italija), atstovaujama advokato M. Contini

            Atsakovas: Europos Parlamentas

            Reikalavimai

         Ieškovė Bendrojo Teismo prašo:

                     —

                     visų pirma, panaikinti 2018 m. lapkričio 12 d. Europos Parlamento biuro sprendimą, kuriuo jis patvirtino 2018 m. spalio 2 d. Europos Parlamento pirmininko sprendimą skirti Giulia Moi sankciją, atimant teisę į 12 dienų dienpinigius dėl psichologinio priekabiavimo prie dviejų akredituotų Parlamento narių padėjėjų,

                     —

                     subsidiariai, jei nebūtų patenkintas pagrindinis reikalavimas (kas mažai tikėtina) ir neprarandant galimybės pareikšti ieškinį, konstatuoti, kad skirta drausminė nuobauda yra per didelė/neproporcinga, todėl ją pakeisti Europos Parlamento darbo tvarkos taisyklių 66 straipsnio a punkte numatyta sankcija,

                     —

                     bet kuriuo atveju nurodyti atsakovui atlyginti 50 000 EUR ar kitos sumos, kuri Bendrojo Teismo nuomone būtų teisinga, žalą ir įpareigoti Europos Parlamento pirmininką informaciją paskelbti viešai per Europos Parlamento plenarinį posėdį,

                     —

                     priteisti bylinėjimosi išlaidas jos naudai.

            Ieškinio pagrindai ir pagrindiniai argumentai

         Grįsdama ieškinį ieškovė nurodo rungimosi principo, teisės į teisingą procesą ir Europos Sąjungos pagrindinių teisių chartijos 41 straipsnio pažeidimą.

                     1.

                     Reikia pažymėti, kad nagrinėjama drausminė nuobauda neturi pagrindo, grindžiama tik nuoroda į patariamojo komiteto ataskaitą, kurioje nenurodant jokių motyvų ieškovės elgesys be įrodymų pripažįstamas „psichologiniu priekabiavimu“.

                     2.

                     Be to, akivaizdu, kad Biuras akivaizdžiai klaidingai naudojosi savo įgaliojimais ir piktnaudžiavimo įgaliojimais, nes nustatytos aplinkybės, nurodytos padėjėjų, prie kurių tariamai buvo priekabiaujama, negali būti laikomos psichologiniu priekabiavimu, kaip jis suprantamas pagal Statuto 12a straipsnį.

                     3.

                     Atsižvelgiant į Statuto 12a straipsnyje pateiktą „psichologinio priekabiavimo“ apibrėžimą, Biuras padarė klaidą ir iškraipė aplinkybes, dėl kurių priimtas sprendimas. Psichologinis priekabiavimas – tai „netinkamas elgesys, kuris trunka tam tikrą laikotarpį, kartojasi ar yra sistemingas ir kurį sudaro fizinis elgesys, šnekamoji ar rašytinė kalba, gestai ar kiti veiksmai, kurie yra tyčiniai ir kurie gali pakenkti bet kurio asmens asmenybei, orumui ar fizinei arba psichinei sveikatai“.

                     4.

                     Atsižvelgiant į tokį „psichologinio priekabiavimo“ apibrėžimą, iš bylos medžiagos matyti, kad ieškovės elgesys nėra „priekabiavimas“ ir nedidelis per labai trumpą laiką pateiktų kaltinimų skaičius susijęs su padėjėjų pareigomis ir jų darbu kabinete, taip pat tai yra jų kerštas ieškovei už tai, kad dėl jų ji pateikė prašymus atleisti.

                     5.

                     Be to, joks normalaus jautrumo ir susipažinęs su Parlamento narių ir jų tiesioginių bendradarbių darbo specifika išorės stebėtojas negalėtų patvirtinti, kad ieškovės elgesys peržengė ribas ir turėtų būti baudžiamas, nes gali pakenkti aptariamų padėjėjų asmenybei, orumui ar fizinei arba psichinei sveikatai, ypač atsižvelgiant į Parlamento jiems mokamą atlyginimą.

            (*1)  Informacija ištrinta arba pakeista pagal asmens duomenų apsaugos ir (arba) konfidencialumo reikalavimus.


title: Byla T-21/19: 2019 m. sausio 11 d. pareikštas ieškinys byloje Pablosky / EUIPO – docPrice (mediFLEX easystep)

text:
               2019 3 11

               LT

               Europos Sąjungos oficialusis leidinys

               C 93/71

      2019 m. sausio 11 d. pareikštas ieškinys byloje Pablosky / EUIPO – docPrice (mediFLEX easystep)

      (Byla T-21/19)
      (2019/C 93/92)
      Kalba, kuria surašytas ieškinys: anglų

         Šalys

         Ieškovė: Pablosky, SL (Madridas, Ispanija), atstovaujama advokatės A. Tarí Lázaro

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: docPrice GmbH (Koblencas, Vokietija)

         Su procedūra EUIPO susijusi informacija

         Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

         Prekių ženklas, dėl kurio kilo ginčas: vaizdinio Europos Sąjungos prekių ženklo „mediFLEX easystep“ paraiška – Registracijos paraiška Nr. 15 730 898

         Procedūra EUIPO: protesto procedūra

         Ginčijamas sprendimas: 2018 m. lapkričio 8 d. EUIPO ketvirtosios apeliacinės tarybos sprendimas byloje R 76/2018-4

         Reikalavimai

      Ieškovė Bendrojo Teismo prašo:

                  —

                  pakeisti ginčijamą sprendimą,

                  —

                  atmesti visą Europos Sąjungos prekių ženklo registracijos paraišką Nr. 15 730 898, kiek ji susijusi su 10 ir 25 klasių prekėmis,

                  —

                  priteisti ieškovei bylinėjimosi išlaidas.

         Pagrindas, kuriuo remiamasi

                  —

                  Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.


title: Byla T-23/19: 2019 m. sausio 14 d. pareikštas ieškinys byloje Limango / EUIPO – Consolidated Artists (limango)

text:
               2019 3 11

               LT

               Europos Sąjungos oficialusis leidinys

               C 93/72

      2019 m. sausio 14 d. pareikštas ieškinys byloje Limango / EUIPO – Consolidated Artists (limango)

      (Byla T-23/19)
      (2019/C 93/93)
      Kalba, kuria surašytas ieškinys: anglų

         Šalys

         Ieškovė: Limango GmbH (Miunchenas, Vokietija), atstovaujama advokatų C. Hauss-Löhde ir M. Mette

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: Consolidated Artists BV (Roterdamas, Nyderlandai)

         Su procedūra EUIPO susijusi informacija

         Pareiškėja: ieškovė.

         Prekių ženklas, dėl kurio kilo ginčas: žodinio Sąjungos prekių ženklo „limango“ paraiška – Registracijos paraiška Nr. 6 943 096.

         Procedūra EUIPO: protesto procedūra.

         Ginčijamas sprendimas: 2018 m. spalio 3 d. EUIPO pirmosios apeliacinės tarybos sprendimas sujungtose bylose R 1844/2017-1 ir R 2093/2017-1.

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą

                  —

                  atmesti visą protestą,

                  —

                  priteisti iš ieškovės ir kitos šalies bylinėjimosi išlaidas.

         Pagrindai, kuriais remiamasi

                  —

                  Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.

                  —

                  Europos Parlamento ir Tarybos reglamento (ES) 2017/1001 8 straipsnio 5 dalies pažeidimas.


title: Byla T-24/19: 2019 m. sausio 11 d. pareikštas ieškinys byloje INC ir Consorzio Stabile Sis / Komisija

text:
               2019 3 11

               LT

               Europos Sąjungos oficialusis leidinys

               C 93/73

      2019 m. sausio 11 d. pareikštas ieškinys byloje INC ir Consorzio Stabile Sis / Komisija

      (Byla T-24/19)
      (2019/C 93/94)
      Proceso kalba: anglų

         Šalys

         Ieškovės: INC SpA (Turinas, Italija) ir Consorzio Stabile Sis SCpA (Turinas), atstovaujamos advokatų H.-G. Kamann, F. Louis ir G. Tzifa

         Atsakovė: Europos Komisija

         Reikalavimai

      Ieškovė Bendrojo Teismo prašo:

                  —

                  panaikinti 2018 m balandžio 27 d. Komisijos sprendimą C(2018) 2435 final bylose SA. 49335 (2017/N) ir SA.49336 (2017/N) (1);

                  —

                  priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai

      Grįsdamos ieškinį ieškovės remiasi po vieną pagrindą abiems tariamos valstybės pagalbos atvejams.

                  1.

                  Pirmasis ieškinio pagrindas susijęs su bylą SA.49336 (2017/N) ir jame nurodoma, kad priimdama ginčijamą sprendimą Komisija pažeidė SESV 108 straipsnio 2 dalį ir Reglamento (ES) Nr. 2015/1589 (2) 4 straipsnio 4 dalį ir 6 straipsnį, nes nepradėjo minėtose nuostatose numatytos formalios tyrimo procedūros, nors per individualios valstybės pagalbos, suteiktos kelių mokesčiu apmokestinamų Italijos greitkelių valdytojui (Autostrade per l'Italia SpA), apie kurią buvo pranešta, suderinamumo su vidaus rinka pirminę tyrimo procedūrą susidūrė su rimtais sunkumais.

                  2.

                  Antrasis ieškinio pagrindas susijęs su byla SA.49335 (2017/N) ir jame nurodoma, kad priimdama ginčijamą sprendimą Komisija pažeidė SESV 108 straipsnio 2 dalį ir Reglamento (ES) Nr. 2015/1589 4 straipsnio 4 dalį ir 6 straipsnį, nes nepradėjo minėtose nuostatose numatytos formalios tyrimo procedūros, nors per individualios valstybės pagalbos, suteiktos kelių mokesčiu apmokestinamų Italijos greitkelių valdytojui (Società Iniziative Autostradali e Servizi Spa), apie kurią buvo pranešta, suderinamumo su vidaus rinka pirminę tyrimo procedūrą susidūrė su rimtais sunkumais.

         (1)  OL C 379, 2018, p. 3.

         (2)  2015 m. liepos 13 d. Tarybos reglamentas (ES) 2015/1589, nustatantis išsamias Sutarties dėl Europos Sąjungos veikimo 108 straipsnio taikymo taisykles (OL L 248, 2015, p. 9).


title: Byla T-29/19: 2019 m. sausio 15 d. pareikštas ieškinys byloje Idea Groupe / EUIPO – The Logistical Approach (Idealogistic Verhoeven Greatest care in getting it there)

text:
               2019 3 11

               LT

               Europos Sąjungos oficialusis leidinys

               C 93/73

      2019 m. sausio 15 d. pareikštas ieškinys byloje Idea Groupe / EUIPO – The Logistical Approach (Idealogistic Verhoeven Greatest care in getting it there)

      (Byla T-29/19)
      (2019/C 93/95)
      Kalba, kuria surašytas ieškinys: prancūzų

         Šalys

         Ieškovė: Idea Groupe (Montoir de Bretagne, Prancūzija), atstovaujama advokato P. Langlais

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: The Logistical Approach BV (Udenas, Nyderlandai)

         Su procedūra EUIPO susijusi informacija

         Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

         Prekių ženklas, dėl kurio kilo ginčas: vaizdinio Europos Sąjungos prekių ženklo „Idealogistic Verhoeven Greatest care in getting it there“, kurį sudaro juoda ir balta spalvos, taip pat mėlynos spalvos atspalviai, paraiška – Registracijos paraiška Nr. 14 567 184

         Procedūra EUIPO: protesto procedūra

         Ginčijamas sprendimas: 2018 m. lapkričio 12 d. EUIPO ketvirtosios apeliacinės tarybos sprendimas byloje R 2064/2017-4

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą,

                  —

                  priteisti iš EUIPO bylinėjimosi išlaidas,

                  —

                  priteisti iš bendrovės The Logistical Approach BV, jei ji nuspręs įstoti į bylą, su tuo susijusias bylinėjimosi išlaidas.

         Pagrindai, kuriais remiamasi

                  —

                  Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas,

                  —

                  Europos Parlamento ir Tarybos reglamento (ES) 2017/1001 8 straipsnio 4 dalies pažeidimas.


title: Byla T-35/19: 2019 m. sausio 17 d. pareikštas ieškinys byloje Benavides Torres / Taryba

text:
               2019 3 11

               LT

               Europos Sąjungos oficialusis leidinys

               C 93/74

      2019 m. sausio 17 d. pareikštas ieškinys byloje Benavides Torres / Taryba

      (Byla T-35/19)
      (2019/C 93/96)
      Proceso kalba: anglų

         Šalys

         Ieškovas: Antonio José Benavides Torres (Karakasas, Venesuela), atstovaujamas advokatų L. Giuliano ir F. Di Gianni

         Atsakovė: Europos Sąjungos Taryba

         Reikalavimai

      Ieškovas Bendrojo Teismo prašo:

                  —

                  panaikinti Tarybos sprendimą (BUSP) 2018/1656 (1) ir Tarybos įgyvendinimo reglamentą (ES) Nr. 2018/1653 (2), kiek jie susiję su ieškovu,

                  —

                  priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai

      Grįsdamas ieškinį ieškovas remiasi vienu pagrindu ir tvirtina, kad atsakovė padarė akivaizdžią vertinimo klaidą, kai konstatavo, kad jo pavardė turi būti palikta Tarybos sprendimo (BUSP) 2017/2074 (3) I priede ir Tarybos Reglamento (ES) Nr. 2017/2063 (4) IV priede pateiktame sąraše, nepaisant to, kad jis neturi jokio vaidmens ir negali būti siejamas su Venesuelos politine ar karine valdžia.

         (1)  2018 m. lapkričio 6 d. Tarybos sprendimas (BUSP) 2018/1656, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 276, 2018 11 7, p. 10).

         (2)  2018 m. lapkričio 6 d. Tarybos įgyvendinimo reglamentas (ES) 2018/1653, kuriuo įgyvendinamas Reglamentas (ES) 2017/2063 dėl ribojamųjų priemonių atsižvelgiant į padėtį Venesueloje (OL L 276, 2018 11 7, p. 1).

         (3)  2017 m. lapkričio 13 d. Tarybos sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 295, 2017 11 14, p. 60).

         (4)  2017 m. lapkričio 13 d. Tarybos reglamentas (ES) 2017/2063 dėl ribojamųjų priemonių atsižvelgiant į padėtį Venesueloje (OL L 295, 2017 11 14, p. 21).


title: Byla T-36/19: 2019 m. sausio 18 d. pareikštas ieškinys byloje PE Digital / EUIPO – Spark Networks Services (ElitePertner)

text:
               2019 3 11

               LT

               Europos Sąjungos oficialusis leidinys

               C 93/75

      2019 m. sausio 18 d. pareikštas ieškinys byloje PE Digital / EUIPO – Spark Networks Services (ElitePertner)

      (Byla T-36/19)
      (2019/C 93/97)
      Kalba, kuria surašytas ieškinys: vokiečių

         Šalys

         Ieškovė: PE Digital GmbH (Hamburgas, Vokietija), atstovaujama advokatų V. von Bomhard ir J. Fuhrmann

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: Spark Networks Services GmbH (Berlynas, Vokietija)

         Su procedūra EUIPO susijusi informacija

         Prekių ženklo, dėl kurio kilo ginčas, savininkė: ieškovė

         Prekių ženklas, dėl kurio kilo ginčas: vaizdinis Sąjungos prekių ženklas „ElitePartner“ – Sąjungos prekių ženklas Nr. 5 996 351

         Procedūra EUIPO: registracijos pripažinimo negaliojančia procedūra

         Ginčijamas sprendimas: 2018 m. spalio 25 d. EUIPO pirmosios apeliacinės tarybos sprendimas byloje R 614/2017-1

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą tiek, kad prekių ženklui, dėl kurio kilo ginčas, netaikomi registracijos pripažinimo negaliojančia pagrindai pagal Reglamento (ES) 2017/1001 59 straipsnio 1 dalies a punktą, siejant jį su 7 straipsnio 1 dalies b punktu;

                  —

                  subsidiariai panaikinti ginčijamą sprendimą;

                  —

                  priteisti iš atsakovės ir kitos procedūros Apeliacinėje taryboje šalies, jei ši įstotų į bylą, bylinėjimosi išlaidas, įskaitant ieškovės patirtąsias.

         Pagrindai, kuriais remiamasi

                  —

                  Europos Parlamento ir Tarybos reglamento (ES) 2017/1001 59 straipsnio 1 dalies a punkto, siejamo su 7 straipsnio 1 dalies b punktu, pažeidimas,

                  —

                  Europos Parlamento ir Tarybos reglamento (ES) 2017/1001 94 straipsnio 1 dalies pirmojo sakinio pažeidimas.


title: Byla T-40/19: 2019 m. sausio 21 d. pareikštas ieškinys byloje Amigüitos pets & life / EUIPO – Société des produits Nestlé (THE ONLY ONE by alphaspirit wild and perfect)

text:
               2019 3 11

               LT

               Europos Sąjungos oficialusis leidinys

               C 93/76

      2019 m. sausio 21 d. pareikštas ieškinys byloje Amigüitos pets & life / EUIPO – Société des produits Nestlé (THE ONLY ONE by alphaspirit wild and perfect)

      (Byla T-40/19)
      (2019/C 93/98)
      Kalba, kuria surašytas ieškinys: anglų

         Šalys

         Ieškovė: Amigüitos pets & life, SA (Lorka, Ispanija), atstovaujama advokato N. Fernández Fernández-Pacheco

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: Société des produits Nestlé SA (Vevė, Šveicarija)

         Su procedūra EUIPO susijusi informacija

         Prekių ženklo, dėl kurio kilo ginčas, savininkė: ieškovė

         Prekių ženklas, dėl kurio kilo ginčas: vaizdinio baltos, raudonos ir juodos spalvų Europos Sąjungos prekių ženklo „THE ONLY ONE by alphaspirit wild and perfect“ paraiška – Registracijos paraiška Nr. 15 385 719.

         Procedūra EUIPO: protesto procedūra

         Ginčijamas sprendimas: 2018 m. lapkričio 19 d. EUIPO ketvirtosios apeliacinės tarybos sprendimas byloje R 272/2018-4

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą, kiek juo patenkintas protestas prieš Europos Sąjungos prekių ženklo paraišką Nr. 15 385 719 5 ir 31 klasių prekėms,

                  —

                  nurodyti EUIPO patvirtinti Europos Sąjungos prekių ženklo paraišką Nr. 15 385 719 visoms prekėms, kurias siekiama apsaugoti tuo prekių ženklu,

                  —

                  priteisti iš įstojusios į bylą šalies ir prireikus iš atsakovės bylinėjimosi EUIPO ir Bendrajame Teisme išlaidas.

         Pagrindai, kuriais remiamasi

                  —

                  Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas,

                  —

                  Europos Parlamento ir Tarybos reglamento (ES) 2017/1001 8 straipsnio 5 dalies pažeidimas.


title: Byla T-44/19: 2019 m. sausio 23 d. pareikštas ieškinys byloje Globalia Corporación Empresarial / EUIPO – Touring Club Italiano (TC Touring Club)

text:
               2019 3 11

               LT

               Europos Sąjungos oficialusis leidinys

               C 93/77

      2019 m. sausio 23 d. pareikštas ieškinys byloje Globalia Corporación Empresarial / EUIPO – Touring Club Italiano (TC Touring Club)

      (Byla T-44/19)
      (2019/C 93/99)
      Kalba, kuria surašytas ieškinys: anglų

         Šalys

         Ieškovė: Globalia Corporación Empresarial, SA (Ljukmachoras, Ispanija), atstovaujama advokato A. Gómez López

         Atsakovė: Europos Sąjungos intelektinės nuosavybės tarnyba (EUIPO)

         Kita procedūros Apeliacinėje taryboje šalis: Touring Club Italiano (Milanas, Italija)

         Su procedūra EUIPO susijusi informacija

         Prekių ženklo, dėl kurio kilo ginčas, savininkė: ieškovė

         Prekių ženklas, dėl kurio kilo ginčas: vaizdinio raudonos ir šviesiai pilkos spalvų Sąjungos prekių ženklo „TC Touring Club“ paraiška – Registracijos paraiška Nr. 15 299 001

         Procedūra EUIPO: protesto procedūra

         Ginčijamas sprendimas: 2018 m. lapkričio 9 d. EUIPO ketvirtosios apeliacinės tarybos sprendimas byloje R 448/2018-4

         Reikalavimai

      Ieškovė Bendrojo Teismo prašo:

                  —

                  panaikinti ginčijamą sprendimą, nes buvo pažeistos Europos Parlamento ir Tarybos reglamento (ES) 2017/1001 95 straipsnio 1 ir 2 dalys, kas yra esminė procedūros klaida, ir (arba),

                  —

                  panaikinti ginčijamą sprendimą, nes buvo klaidingai taikyta Europos Parlamento ir Tarybos reglamento (ES) 2017/1001 47 straipsnio 2 dalis ir padaryti išvadą, kad įrodymai dėl ankstesnio prekių ženklo naudojimo iš tikrųjų yra nepakankami arba neįtikinami, ir (arba)

                  —

                  panaikinti ginčijamą sprendimą, nes buvo klaidingai taikytas Europos Parlamento ir Tarybos reglamento (ES) 2017/1001 8 straipsnio 1 dalies b punktas ir padaryti išvadą, kad nėra galimybės supainioti nagrinėjamus prekių ženklus;

                  —

                  priteisti iš atsakovės ir į bylą įstojusios šalies, jei ji įstotų, bylinėjimosi išlaidas.

         Teisiniai pagrindai, kuriais remiamasi

                  —

                  Europos Parlamento ir Tarybos reglamento (ES) 2017/1001 95 straipsnio 1 ir 2 dalių pažeidimas,

                  —

                  Europos Parlamento ir Tarybos reglamento (ES) 2017/1001 47 straipsnio 2 dalies pažeidimas,

                  —

                  Europos Parlamento ir Tarybos reglamento (ES) 2017/1001 8 straipsnio 1 dalies b punkto pažeidimas.


title: Byla T-46/19: 2019 m. sausio 25 d. pareikštas ieškinys byloje Graikijos Respublika / Europos Komisija

text:
               2019 3 11

               LT

               Europos Sąjungos oficialusis leidinys

               C 93/78

      2019 m. sausio 25 d. pareikštas ieškinys byloje Graikijos Respublika / Europos Komisija

      (Byla T-46/19)
      (2019/C 93/100)
      Proceso kalba: graikų

         Šalys

         Ieškovė: Graikijos Respublika, atstovaujama G. Kanellopoulos, E. Leftheriotou, A. E. Vasilopoulou

         Atsakovė: Europos Komisija

         Reikalavimai

      Ieškovė Bendrojo Teismo prašo:

                  —

                  panaikinti tuos skundžiamo sprendimo punktus, kuriuose Graikijos Respublikai nustatyti vienkartiniai fiksuoto dydžio finansiniai koregavimai, kurių bendra suma lygi 25 092 988,84 EUR, o neto suma – 851 438,56 EUR, po to, kai buvo atliktas su plotu susietos paramos patikrinimas ΑΑ/2016/013/GR už 2015/16 m., (2016 ir 2017 finansiniai metai, suvestinės ataskaitos 63 – 74 puslapiai), ir priteisti iš atsakovės Graikijos Respublikos patirtas bylinėjimosi išlaidas.

         Ieškinio pagrindai ir pagrindiniai argumentai

      Grįsdama ieškinį ieškovė remiasi trimis pagrindais.

                  1.

                  Pirmasis ieškinio pagrindas susijęs su tuo, kad Komisija pažeidė Reglamento Nr. 1307/2013 (1) 4 straipsnio 1 dalies h punktą, nes neteisingai taikė ir aiškino sąvoką „daugiametės ganyklos“.

                  2.

                  Antrasis ieškinio pagrindas susijęs su tuo, kad pateikta nepakankamai motyvų ir todėl pažeistas SESV 296 straipsnis, Reglamento Nr. 640/2014 (2) 18 straipsnio 5 dalis, KPP kokybės vertinimo gairės (Executable Test Suite (ETS) LPIS data quality measures, version 6.0) ir proporcingumo principas.

                  3.

                  Trečiasis ieškinio pagrindas grindžiamas tuo, kad nepakankamai motyvuoti punktai, kuriuose atsakovė nustatė vienkartinius ir fiksuoto dydžio finansinius koregavimus.

         (1)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013, p. 608).

         (2)  2014 m. kovo 11 d. Komisijos deleguotasis reglamentas (ES) Nr. 640/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl integruotos administravimo ir kontrolės sistemos ir dėl išmokų neskyrimo arba atšaukimo sąlygų bei administracinių nuobaudų, taikomų tiesioginėms išmokoms, paramai kaimo plėtrai ir kompleksinei paramai (OL L 181, 2014, p. 48).


title: Byla T-79/18: 2019 m. sausio 30 d. Bendrojo Teismo nutartis byloje Bekat / EUIPO – Borbet (ARBET) (Europos Sąjungos prekių ženklas — Protesto procedūra — Vaizdinio Europos Sąjungos prekių ženklo ARBET paraiška — Ankstesnis žodinis nacionalinis prekių ženklas BORBET — Santykinis atmetimo pagrindas — Galimybė supainioti — Žymenų panašumas — Reglamento (ES) 2017/1001 8 straipsnio 1 dalies b punktas)

text:
               18.3.2019

               LT

               Europos Sąjungos oficialusis leidinys

               C 103/38

      2019 m. sausio 30 d. Bendrojo Teismo nutartis byloje Bekat / EUIPO – Borbet (ARBET)

      (Byla T-79/18) (1)

      ((Europos Sąjungos prekių ženklas - Protesto procedūra - Vaizdinio Europos Sąjungos prekių ženklo ARBET paraiška - Ankstesnis žodinis nacionalinis prekių ženklas BORBET - Santykinis atmetimo pagrindas - Galimybė supainioti - Žymenų panašumas - Reglamento (ES) 2017/1001 8 straipsnio 1 dalies b punktas))
      (2019/C 103/49)
      Proceso kalba: vokiečių

         Šalys

         Ieškovas: Arif Oliver Bekat (Eslingenas, Vokietija), atstovaujamas advokato P. Kohl

         Atsakovė: Europos Sąjungos intelektinės nuosavybės tarnyba (EUIPO), atstovaujama M. Eberl, D. Hanf ir D. Walicka

         Kita procedūros EUIPO apeliacinėje taryboje šalis, įstojusi į bylą Bendrajame Teisme: Borbet GmbH (Halenbergas, Vokietija), atstovaujama advokato J. Krenzel

         Dalykas

      Ieškinys dėl 2017 m. gruodžio 6 d. EUIPO ketvirtosios apeliacinės tarybos sprendimo (byla R 1117/2017-4), susijusio su protesto procedūra tarp Borbet ir A. O. Bekat.

         Rezoliucinė dalis

                  1.

                  Atmesti ieškinį.

                  2.

                  Priteisti iš Arif Oliver Bekat bylinėjimosi išlaidas.

         (1)  OL C 134, 2018 4 16.


title: Byla T-88/18: 2019 m. vasario 5 d. Bendrojo Teismo sprendimas byloje Gruppo Armonie / EUIPO (ARMONIE) (Europos Sąjungos prekių ženklas — Vaizdinio Europos Sąjungos prekių ženklo ARMONIE paraiška — Absoliutus atmetimo pagrindas — Skiriamojo požymio nebuvimas — Reglamento (ES) 2017/1001 7 straipsnio 1 dalies b punktas)

text:
               18.3.2019

               LT

               Europos Sąjungos oficialusis leidinys

               C 103/38

      2019 m. vasario 5 d. Bendrojo Teismo sprendimas byloje Gruppo Armonie / EUIPO (ARMONIE)

      (Byla T-88/18) (1)

      ((Europos Sąjungos prekių ženklas - Vaizdinio Europos Sąjungos prekių ženklo ARMONIE paraiška - Absoliutus atmetimo pagrindas - Skiriamojo požymio nebuvimas - Reglamento (ES) 2017/1001 7 straipsnio 1 dalies b punktas))
      (2019/C 103/50)
      Proceso kalba: italų

         Šalys

         Ieškovė: Gruppo Armonie SpA (Casalgrande, Italija), atstovaujama advokato G. Medri

         Atsakovė: Europos Sąjungos intelektinės nuosavybės tarnyba (EUIPO), atstovaujama L. Rampini

         Dalykas

      Ieškinys dėl 2017 m. gruodžio 15 d. EUIPO penktosios apeliacinės tarybos sprendimo (byla R 2063/2017-5), susijusio su vaizdinio žymens ARMONIE registracijos kaip Europos Sąjungos prekių ženklo paraiška.

         Rezoliucinė dalis

                  1.

                  Atmesti ieškinį.

                  2.

                  Priteisti iš Gruppo Armonie SpA bylinėjimosi išlaidas.

         (1)  OL C 134, 2018 4 16.


title: Byla T-97/18: 2019 m. sausio 31 d. Bendrojo Teismo sprendimas byloje DeepMind Technologies / EUIPO (STREAMS) (Europos Sąjungos prekių ženklas — Žodinio Europos Sąjungos prekių ženklo STREAMS paraiška — Absoliutūs atmetimo pagrindai — Apibūdinamasis pobūdis — Reglamento (ES) 2017/1001 7 straipsnio 1 dalies c punktas ir 2 dalis — Ankstesnė EUIPO praktika)

text:
               18.3.2019

               LT

               Europos Sąjungos oficialusis leidinys

               C 103/39

      2019 m. sausio 31 d. Bendrojo Teismo sprendimas byloje DeepMind Technologies / EUIPO (STREAMS)

      (Byla T-97/18) (1)

      ((Europos Sąjungos prekių ženklas - Žodinio Europos Sąjungos prekių ženklo STREAMS paraiška - Absoliutūs atmetimo pagrindai - Apibūdinamasis pobūdis - Reglamento (ES) 2017/1001 7 straipsnio 1 dalies c punktas ir 2 dalis - Ankstesnė EUIPO praktika))
      (2019/C 103/51)
      Proceso kalba: anglų

         Šalys

         Ieškovė: DeepMind Technologies Ltd (Londonas, Jungtinė Karalystė), atstovaujama baristerio T. St Quintin, solisitorių K. Gilbert ir G. Lodge

         Atsakovė: Europos Sąjungos intelektinės nuosavybės tarnyba (EUIPO), iš pradžių atstovaujama V. Ruzek ir D. Walicka, vėliau V. Ruzek ir H. O’Neill

         Dalykas

      Ieškinys dėl 2017 m. lapkričio 27 d. EUIPO pirmosios apeliacinės tarybos sprendimo (byla R 35/2017-1), susijusio su paraiška įregistruoti žodinį žymenį STREAMS kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Priteisti iš DeepMind Technologies Ltd bylinėjimosi išlaidas.

         (1)  OL C 134, 2018 4 16.


title: Byla T-181/18: 2019 m. sausio 24 d. Bendrojo Teismo sprendimas byloje Multifit / EUIPO (TAKE CARE) (Europos Sąjungos prekių ženklas — Vaizdinio Europos Sąjungos prekių ženklo TAKE CARE paraiška — Absoliutus atmetimo pagrindas — Skiriamojo požymio nebuvimas — Reglamento (ES) 2017/1001 7 straipsnio 1 dalies b punktas)

text:
               18.3.2019

               LT

               Europos Sąjungos oficialusis leidinys

               C 103/39

      2019 m. sausio 24 d. Bendrojo Teismo sprendimas byloje Multifit / EUIPO (TAKE CARE)

      (Byla T-181/18) (1)

      ((Europos Sąjungos prekių ženklas - Vaizdinio Europos Sąjungos prekių ženklo TAKE CARE paraiška - Absoliutus atmetimo pagrindas - Skiriamojo požymio nebuvimas - Reglamento (ES) 2017/1001 7 straipsnio 1 dalies b punktas))
      (2019/C 103/52)
      Proceso kalba: vokiečių

         Šalys

         Ieškovė: Multifit Tiernahrungs GmbH (Krėfeldas, Vokietija), atstovaujama advokatų N. Weber ir L. Thiel

         Atsakovė: Europos Sąjungos intelektinės nuosavybės tarnyba (EUIPO), atstovaujama M. Eberl ir M. Fischer

         Dalykas

      Ieškinys dėl 2018 m. sausio 4 d. EUIPO penktosios apeliacinės tarybos sprendimo (byla R 845/2017-5), susijusio su prašymu įregistruoti vaizdinį žymenį TAKE CARE kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Priteisti iš Multifit Tiernahrungs GmbH bylinėjimosi išlaidas.

         (1)  OL C 161, 2018 5 7.


title: Byla T-256/18: 2019 m. sausio 30 d. Bendrojo Teismo sprendimas byloje Arezzo Indústria e Comércio / EUIPO (SCHUTZ) (Europos Sąjungos prekių ženklas — Žodinio Europos Sąjungos prekių ženklo SCHUTZ paraiška — Absoliutūs atmetimo pagrindai — Apibūdinamasis pobūdis — Reglamento (EB) Nr. 207/2009 7 straipsnio 1 dalies b ir c punktai (dabar – Reglamento (ES) 2017/1001 7 straipsnio 1 dalies b ir c punktai))

text:
               18.3.2019

               LT

               Europos Sąjungos oficialusis leidinys

               C 103/40

      2019 m. sausio 30 d. Bendrojo Teismo sprendimas byloje Arezzo Indústria e Comércio / EUIPO (SCHUTZ)

      (Byla T-256/18) (1)

      ((Europos Sąjungos prekių ženklas - Žodinio Europos Sąjungos prekių ženklo SCHUTZ paraiška - Absoliutūs atmetimo pagrindai - Apibūdinamasis pobūdis - Reglamento (EB) Nr. 207/2009 7 straipsnio 1 dalies b ir c punktai (dabar – Reglamento (ES) 2017/1001 7 straipsnio 1 dalies b ir c punktai)))
      (2019/C 103/53)
      Proceso kalba: portugalų

         Šalys

         Ieškovė: Arezzo Indústria e Comércio, SA (Belo Orizontė, Brazilija), atstovaujama advokatų A. Sebastião ir J. M. Pimenta

         Atsakovė: Europos Sąjungos intelektinės nuosavybės tarnyba (EUIPO), atstovaujama J. Crespo Carrillo

         Dalykas

      Ieškinys dėl 2018 m. vasario 12 d. EUIPO ketvirtosios apeliacinės tarybos sprendimo (byla R 661/2017-4), susijusio su paraiška įregistruoti žodinį žymenį SCHUTZ kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Priteisti iš Arezzo Indústria e Comércio, SA bylinėjimosi išlaidas.

         (1)  OL C 231, 2018 7 2.


title: Byla T-332/18: 2019 m. vasario 6 d. Bendrojo Teismo sprendimas byloje Marry Me Group / EUIPO (MARRY ME) (Europos Sąjungos prekių ženklas — Žodinio Europos Sąjungos prekių ženklo MARRY ME paraiška — Absoliutus atmetimo pagrindas — Apibūdinamasis pobūdis — Reglamento (ES) 2017/1001 7 straipsnio 1 dalies c punktas)

text:
               18.3.2019

               LT

               Europos Sąjungos oficialusis leidinys

               C 103/40

      2019 m. vasario 6 d. Bendrojo Teismo sprendimas byloje Marry Me Group / EUIPO (MARRY ME)

      (Byla T-332/18) (1)

      ((Europos Sąjungos prekių ženklas - Žodinio Europos Sąjungos prekių ženklo MARRY ME paraiška - Absoliutus atmetimo pagrindas - Apibūdinamasis pobūdis - Reglamento (ES) 2017/1001 7 straipsnio 1 dalies c punktas))
      (2019/C 103/54)
      Proceso kalba: vokiečių

         Šalys

         Ieškovė: Marry Me Group AG (Cugas, Šveicarija), atstovaujama advokato G. Theado

         Atsakovė: Europos Sąjungos intelektinės nuosavybės tarnyba (EUIPO), atstovaujama J. Schäfer ir D. Walicka

         Dalykas

      Ieškinys dėl 2018 m. kovo 5 d. EUIPO penktosios apeliacinės tarybos sprendimo (byla R 806/2017-5), susijusio su prašymu įregistruoti žodinį žymenį MARRY ME kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Priteisti iš Marry Me Group AG bylinėjimosi išlaidas.

         (1)  OL C 259, 2018 7 23.


title: Byla T-427/18: 2019 m. sausio 31 d. Bendrojo Teismo sprendimas byloje Geske / EUIPO (SATISFYERMEN) (Europos Sąjungos prekių ženklas — Vaizdinio Europos Sąjungos prekių ženklo SATISFYERMEN paraiška — Absoliutūs atmetimo pagrindai — Skiriamasis požymis — Reglamento (ES) 2017/1001 7 straipsnio 1 dalies c punktas — Skiriamojo požymio nebuvimas — Reglamento 2017/1001 7 straipsnio 1 dalies b punktas — Pareiga motyvuoti — Reglamento 2017/1001 94 straipsnio pirmas sakinys)

text:
               18.3.2019

               LT

               Europos Sąjungos oficialusis leidinys

               C 103/42

      2019 m. sausio 31 d. Bendrojo Teismo sprendimas byloje Geske / EUIPO (SATISFYERMEN)

      (Byla T-427/18) (1)

      ((Europos Sąjungos prekių ženklas - Vaizdinio Europos Sąjungos prekių ženklo SATISFYERMEN paraiška - Absoliutūs atmetimo pagrindai - Skiriamasis požymis - Reglamento (ES) 2017/1001 7 straipsnio 1 dalies c punktas - Skiriamojo požymio nebuvimas - Reglamento 2017/1001 7 straipsnio 1 dalies b punktas - Pareiga motyvuoti - Reglamento 2017/1001 94 straipsnio pirmas sakinys))
      (2019/C 103/56)
      Proceso kalba: vokiečių

         Šalys

         Ieškovas: André Geske (Liubekas, Vokietija), atstovaujamas advokato R. Albrecht

         Atsakovė: Europos Sąjungos intelektinės nuosavybės tarnyba (EUIPO), atstovaujama A. Sesma Merino ir S. Hanne

         Dalykas

      Ieškinys dėl 2018 m. gegužės 10 d. EUIPO pirmosios apeliacinės tarybos sprendimo (byla R 2603/2017-1), susijusio su paraiška įregistruoti vaizdinį žymenį SATISFYERMEN kaip Europos Sąjungos prekių ženklą.

         Rezoliucinė dalis

                  1.

                  Atmesti ieškinį.

                  2.

                  Priteisti iš André Geske bylinėjimosi išlaidas.

         (1)  OL C 301, 2018 8 27.


title: Byla T-624/16 TO: 2019 m. sausio 29 d. Bendrojo Teismo nutartis byloje L’Huillier / Gollnisch ir Parlamentas (Procesas pagal trečiojo asmens skundą — Trečiojo asmens, pateikusio skundą, prašymo leisti įstoti į bylą atmetimas — Nepriimtinumas)

text:
               18.3.2019

               LT

               Europos Sąjungos oficialusis leidinys

               C 103/43

      2019 m. sausio 29 d. Bendrojo Teismo nutartis byloje L’Huillier / Gollnisch ir Parlamentas

      (Byla T-624/16 TO) (1)

      ((Procesas pagal trečiojo asmens skundą - Trečiojo asmens, pateikusio skundą, prašymo leisti įstoti į bylą atmetimas - Nepriimtinumas))
      (2019/C 103/58)
      Proceso kalba: prancūzų

         Šalys

         Trečiasis asmuo, pateikęs skundą: Guillaume L’Huillier (Etterbeek, Belgija), atstovaujamas advokato A. Varaut

         Ieškovas pagrindinėje byloje: Bruno Gollnisch (Villiers-le-Mahieu, Prancūzija), atstovaujamas advokato B. Bonnefoy-Claudet

         Atsakovas: Europos Parlamentas, atstovaujamas M. Ecker ir L. Vétillard

         Dalykas

      Dėl 2018 m. kovo 7 d. Sprendimo Gollnisch / Parlamentas (T-624/16, nepaskelbtas Rink., apskųstas apeliacine tvarka, EU:T:2018:121) pateiktas trečiojo asmens skundas.

         Rezoliucinė dalis

                  1.

                  Atmesti trečiojo asmens pateiktą skundą.

                  2.

                  Guillaume L’Huillier padengia savo ir Europos Parlamento patirtas bylinėjimosi išlaidas.

                  3.

                  Bruno Gollnisch padengia savo bylinėjimosi išlaidas.

         (1)  OL C 383, 2016 10 17.


title: Byla T-687/18 R: 2019 m. sausio 21 d. Bendrojo Teismo pirmininko nutartis byloje Pilatus Bank / ECB (Laikinųjų apsaugos priemonių taikymas — Ekonominė ir pinigų politika — Kredito įstaigų rizikos ribojimu pagrįsta priežiūra — Prašymas sustabdyti vykdymą — Skubos nebuvimas)

text:
               18.3.2019

               LT

               Europos Sąjungos oficialusis leidinys

               C 103/43

      2019 m. sausio 21 d. Bendrojo Teismo pirmininko nutartis byloje Pilatus Bank / ECB

      (Byla T-687/18 R)
      ((Laikinųjų apsaugos priemonių taikymas - Ekonominė ir pinigų politika - Kredito įstaigų rizikos ribojimu pagrįsta priežiūra - Prašymas sustabdyti vykdymą - Skubos nebuvimas))
      (2019/C 103/59)
      Proceso kalba: anglų

         Šalys

         Ieškovė: Pilatus Bank plc (Ta'Xbiex, Malta), atstovaujama advokatų O.H. Behrends, M. Kirchner ir L. Feddern

         Atsakovas: Europos Centrinis Bankas, atstovaujamas E. Yoo, M. Puidoko ir A. Karpf

         Dalykas

      SESV 278 ir 279 straipsniais grindžiamas prašymas sustabdyti Europos Centrinio Banko įpareigojimo, pateikto 2018 m. rugsėjo 10 d. laiške, kuriame ECB reikalauja, kad visas ieškovės susirašinėjimas su ECB būtų vykdomas per Maltos finansų valdžios institucijos paskirtą tarpininką arba jam leidus, vykdymą.

         Rezoliucinė dalis

                  1.

                  Atmesti prašymą taikyti laikinąsias apsaugos priemones.

                  2.

                  Atidėti bylinėjimosi išlaidų klausimo nagrinėjimą.


title: Byla T-741/18: 2018 m. gruodžio 18 d. pareikštas ieškinys byloje ZZ / ECB

text:
               18.3.2019

               LT

               Europos Sąjungos oficialusis leidinys

               C 103/46

      2018 m. gruodžio 18 d. pareikštas ieškinys byloje ZZ / ECB

      (Byla T-741/18)
      (2019/C 103/61)
      Proceso kalba: anglų

         Šalys

         Ieškovas: ZZ, atstovaujamas QC M. Demetriou, baristerio D. Piccinin, solisitorių E. Poulton, L. Carlisle ir R. Molesworth

         Atsakovas: Europos Centrinis Bankas (ECB)

         Reikalavimai

      Ieškovas Bendrojo Teismo prašo:

                  —

                  panaikinti 2018 m. spalio 10 d. ECB sprendimą dėl pasiūlymo ieškovei įsigyti banko A kvalifikuotąjį akcijų paketą (ECB-SSM-2018-LV-2);

                  —

                  priteisti iš atsakovo bylinėjimosi išlaidas.

         Ieškinio pagrindai ir pagrindiniai argumentai

      Grįsdamas ieškinį ieškovas remiasi dviem pagrindais.

                  1.

                  Pirmasis ieškinio pagrindas grindžiamas tuo, kad nebuvo įrodyta, jog ieškovas veikė neskaidriai bendraudamas su kompetentingomis valdžios institucijomis.

                              —

                              Ieškovas tvirtina, jog ECB ginčijamame sprendime pateikti įrodymai nepatvirtina ir nėra tinkamas pagrindas ECB konstatuoti, kad ieškovo elgesys buvo neskaidrus ir keliantis abejonių dėl jo sąžiningumo.

                  2.

                  Antrasis ieškinio pagrindas grindžiamas tuo, kad konstatuojant, jog ieškovo gera valia atlikti sandoriai su trečiaisiais asmenimis kelia abejonių dėl ieškovo sąžiningumo, buvo padaryta teisės klaida.

                              —

                              Ieškovas tvirtina, kad ECB padarė teisės klaidą, kai konstatavo, jog ieškovo sandoriai su trečiaisiais asmenimis kelia abejonių dėl jo sąžiningumo, nors ECB pripažino, kad, pirma, ieškovas tuo metu nežinojo apie jokius neteisėtus šių trečiųjų asmenų veiksmus, ir antra, ieškovas buvo šių neteisėtų veiksmų nekalta auka.